kornwtp/iapp-wikiqa-tha-qaretrieval huggingface dataset:
วงศ์เม่นโลกเก่า

เม่นโลกเก่า (อังกฤษ: Old world porcupine) เป็นวงศ์ของสัตว์เลี้ยงลูกด้วยนมในอันดับสัตว์ฟันแทะ (Rodentia) จำพวกเม่นวงศ์หนึ่ง ใช้ชื่อวิทยาศาสตร์ว่า Hystricidae

มีลักษณะทั่วไปตัวยาวเต็มที่ประมาณ 2 ฟุต หรือ 2 ฟุตครึ่ง ขาสั้น มีลักษณะเด่น คือ มีขนที่บริเวณหลังและช่วงท้ายลำตัวแข็งยาวเป็นหนามมีลายสลับสีขาวดำ บางอันอาจยาวได้ถึง 1 ฟุต ปลายแหลมเหมือนปลายหอกหรือลูกศร ซึ่งเอาไว้ป้องกันตัวจากศัตรูที่รุกราน ซึ่งทำให้แผลอักเสบติดเชื้อได้

เม่น เป็นสัตว์ที่หากินและอยู่อาศัยเพียงลำพังตัวเดียวหรือไม่ก็อยู่เป็นคู่ หากินในเวลากลางคืน กลางวันจะนอนหลับพักผ่อนในโพรงดินที่ขุดขึ้นมาเอง หากินรากพืชหรือผลไม้ เป็นอาหารหลัก ถ้าถูกคุกคาม เม่นจะวิ่งหนี ถ้าหากจวนตัวเมื่อไหร่จะหยุดและพองขน พร้อมกับสั่นขนให้เกิดเสียงสั่นซ่า พร้อมกับกระทืบเท้าลงพื้นดินเป็นการขู่ หากยังไม่หยุดคุกคาม เม่นจะหยุดกะทันหันหรือบางครั้งอาจจะถอยหลังวิ่งเข้าหา ซึ่งขนแหลมเหล่านี้จะปักลงไปในเนื้อของผู้รุกราน ทำให้เกิดความเจ็บปวดมาก ซึ่งแม้แต่สัตว์ใหญ่อย่าง สิงโต หากโดนขนหนามเหล่านี้แทงเข้าถูกอวัยวะสำคัญ เช่น หัวใจ หรือปอด ทำให้ถึงแก่ความตายได้

เม่น เป็นสัตว์ที่มีกรงเล็บแหลมคมและฟันแทะที่แข็งแรงมาก ใช้สำหรับขุดโพรงดินเพื่อเป็นรังที่อยู่อาศัยและเลี้ยงดูลูกอ่อน ซึ่งในโพรง ๆ หนึ่งอาจอยู่รวมกันหลายตัว ฟันของเม่นนอกจากจะใช้กัดแทะพืชแล้ว ยังใช้แทะเขาสัตว์, โครงกระดูกสัตว์อื่นที่ตายแล้ว หรืองาช้าง เพื่อเสริมแคลเซี่ยมให้แก่ร่างกายได้ด้วย ที่แอฟริกาตะวันตกเคยมีผู้จับเม่นไปขังไว้ในหีบไม้ ปรากฏว่าพอรุ่งเช้า เม่นสามารถแทะหีบไม้นั้นทะลุเป็นรูโหว่หนีไปได้

ขนของเม่นสามารถที่จะผลัดใหม่ได้ เมื่อขนเก่าหลวม จะสลัดขนทิ้งโดยการสั่นตัว ซึ่งอาจจะพุ่งไกลไปข้างหลังได้หลายฟุต ซึ่งจากพฤติกรรมตรงนี้เองที่ทำให้เกิดความเชื่อว่า เม่นสามารถสะบัดขนใส่ศัตรู ซึ่งความเป็นจริงแล้วไม่ใช่

ขนของเม่นนั้นเมื่อปักติดกับเนื้อของผู้ที่ถูกแทงเข้าแล้ว จะเจ็บปวดมากและดึงออกยาก เนื่องจากในเส้นขนนั้นจะมีเงี่ยงเล็ก ๆ แหลมคมจำนวนมากเหมือนตะขออยู่ด้านข้าง เมื่อปักลงเนื้อแล้วจึงถอนออกได้ยาก เพราะจะสวนทางกับเงี่ยงแหลมที่เกี่ยวติดกับเนื้อ[1]

เม่นออกลูกเป็นตัว คราวละ 2-3 ตัว เมื่อเกิดมาแล้วลูกเม่นจะสามารถลืมตาและเกือบจะเดินได้เลย แต่ขนตามลำตัวยังไม่แข็งเหมือนตัวเต็มวัย จนรอให้ถึงอายุประมาณ 90 วันเสียก่อน[2]

เม่นโลกเก่า กระจายพันธุ์อยู่ในซีกโลกที่เรียกว่า โลกเก่า คือ ทวีปเอเชีย, แอฟริกา และบางส่วนของยุโรป ในประเทศไทย พบ 2 ชนิด คือ เม่นใหญ่แผงคอยาว (Hystrix brachyura) และเม่นหางพวง (Atherurus macrourus) ซึ่งแต่เดิมเคยจัดให้ เม่นใหญ่แผงคอสั้น (Hystrix hodgsoni) มีอยู่ด้วย แต่ปัจจุบันได้กลายเป็นชนิดย่อยของเม่นใหญ่แผงคอยาวไป

คำถาม: เม่นขยายพันธ์อย่างไร
คำตอบ: ออกลูกเป็นตัว คราวละ 2-3 ตัว

คำถาม: เม่นในไทยมีกีสายพันธ์
คำตอบ: 2 ชนิด คือ เม่นใหญ่แผงคอยาว (Hystrix brachyura) และเม่นหางพวง (Atherurus macrourus)
ไรน์ลันท์

ไรน์ลันท์ (เยอรมัน: Rheinland) เป็นชื่อทั่วไปที่ใช้เรียกดินแดนทั้งสองฝั่งของแม่น้ำไรน์ ในเยอรมนีตะวันตก หลังจากการล่มสลายของจักรวรรดิฝรั่งเศสในตอนต้นของคริสต์ศตวรรษที่ 19 ไรน์ลันท์เป็นแคว้นที่มีประชากรพูดภาษาเยอรมันเป็นส่วนใหญ่ ตั้งอยู่ทางตอนกลางและตอนล่างของแม่น้ำไรน์ ซึ่งเคยถึงผนวกเข้ากับอาณาจักรปรัสเซีย กษัตริย์แห่งปรัสเซียได้เปลี่ยนชื่อแคว้นใหม่ว่า มณฑลไรน์ (หรือ Rhenish Prussia) หลังจากสงครามโลกครั้งที่หนึ่ง ภาคตะวันตกของไรน์ลันท์ถูกยึดครองโดยกองทัพฝ่ายไตรภาคี ตามข้อตกลงในสนธิสัญญาแวร์ซาย เยอรมนีได้รับไรน์ลันท์คืนเมื่อปี 1936

ภูมิศาสตร์
อาณาเขตของไรน์ลันท์แสดงเป็นสีเหลือง
ไรน์ลันท์นั้นตั้งอยู่ในภาคตะวันตกของเยอรมนี และมีอาณาเขตติดต่อกับประเทศฝรั่งเศส ลักเซมเบิร์ก เบลเยียม และเนเธอร์แลนด์ ลักษณะภูมิประเทศทางด้านใต้และด้านตะวันออกเป็นเขตเนินเขา และมีแม่น้ำไหลผ่าน แม่น้ำสองสายที่มีความสำคัญ คือ แม่น้ำไรน์และแม่น้ำมอแซล และทางเหนือมีอาณาเขตติดต่อกับแคว้นรูร์

ความเกี่ยวข้องกับการเมือง
มณฑลไรน์ได้ถูกจัดตั้งเมื่อปี 1824 โดยการรวมตัวกันของแคว้นไรน์ตอนล่างกับแคว้นจวูลิช-คลีฟส์-เบิร์ก มีเมืองหลวงอยู่ที่โคเบรนซ์ มีประชากรอยู่อาศัยประมาณ 8 ล้านคนในปี 1939 ในปี 1920 แคว้นซาร์ได้ถูกแยกออกมาจากมณฑลไรน์ และอยู่ใต้การกำกับดูแลของสันนิบาตชาติ จนกระทั่งกองกำลังสันนิบาติชาติถอนกำลังออกไปเมื่อปี 1935

คำถาม: ไรน์ลันท์คืออะไร
คำตอบ: เป็นชื่อทั่วไปที่ใช้เรียกดินแดนทั้งสองฝั่งของแม่น้ำไรน์ ในเยอรมนีตะวันตก

คำถาม: ภาคตะวันตกของไรน์ลันท์ถูกยึดครองโดยกองทัพฝ่ายไตรภาคีตามสัญญาฉบับไหน
คำตอบ: สนธิสัญญาแวร์ซาย

คำถาม: แม่น้ำที่มีความสำคัญต่อไรน์ลันท์คือแม่น้ำอะไร
คำตอบ: แม่น้ำไรน์และแม่น้ำมอแซล
พระเจ้ากะยอชวาแห่งพุกาม

พระเจ้ากะยอชวาแห่งพุกาม (พม่า: ကျော်စွာ, ออกเสียง: [tɕɔ̀zwà]; 2 สิงหาคม 1260 – 10 พฤษภาคม 1299) กษัตริย์แห่ง ราชวงศ์พุกาม ครองสิริราชสมบัติระหว่าง ค.ศ. 1289 ถึง 1297 เป็นพระราชโอรสของกษัตริย์องค์สุดท้ายแห่ง อาณาจักรพุกาม พระเจ้านรสีหบดี พระเจ้ากะยอชวาเป็นหนึ่งในผู้ที่ตั้งตนเป็นกษัตริย์ภายหลังจากการล่มสลายของอาณาจักรพุกามใน ค.ศ. 1287 โดยพระองค์ปกครองอาณาเขตเล็ก ๆ รอบเมืองพุกาม กระทั่งพระอนุชาสามพระองค์จากเมืองมยินซางที่พระเจ้ากะยอชวาส่งให้ไปปกครอง ตัดสินพระทัยเป็นประเทศราชของ จักรวรรดิมองโกล โดยได้การรับรองจากมองโกลเมื่อเดือนมีนาคม ค.ศ. 1297 ส่งผลให้พระองค์ถูกตัดขาดจากบรรดาพระญาติเมื่อเดือนธันวาคมปีเดียวกัน พระองค์ถูกพระอนุชาจับปลงพระชนม์พร้อมด้วยพระโอรสพระองค์หนึ่งเมื่อวันที่ 10 พฤษภาคม ค.ศ. 1299 ขณะพระชนมายุ 38 พรรษา

คำถาม: พระเจ้ากะยอชวาแห่งพุกามครองราชย์ช่วงไหน
คำตอบ: ค.ศ. 1289 ถึง 1297

คำถาม: พระเจ้ากะยอชวาแห่งพุกามสิ้นพระชนม์ตอนอายุเท่าไหร่
คำตอบ: 38 พรรษา

คำถาม: พระเจ้ากะยอชวาแห่งพุกามเป็นโอรสใคร
คำตอบ: พระเจ้านรสีหบดี
กบฏวังหลวง

กบฏวังหลวง คือชื่อเรียกกบฏที่เกิดเมื่อวันที่ 26 กุมภาพันธ์ พ.ศ. 2492 เกิดขึ้นเมื่อ นายปรีดี พนมยงค์ อดีตนายกรัฐมนตรี นำกองกำลังส่วนหนึ่งจากประเทศจีนร่วมกับคณะนายทหารเรือ และอดีตเสรีไทยกลุ่มหนึ่ง เรียกตัวเองว่า "ขบวนการประชาธิปไตย 26 กุมภาพันธ์" นำกำลังยึดพระบรมมหาราชวังและมหาวิทยาลัยธรรมศาสตร์เป็นกองบัญชาการ (จึงเป็นที่มาของชื่อกบฏในครั้งนี้) ในเวลาประมาณ 16.00 น. เรียกปฏิบัติการนี้ว่า "แผนช้างดำ-ช้างน้ำ" จากนั้นในเวลา 21.00 น. ประกาศถอดถอนรัฐบาลจอมพล ป. พิบูลสงคราม และนายทหารชั้นผู้ใหญ่หลายนาย และได้ประกาศแต่งตั้ง นายดิเรก ชัยนาม เป็นนายกรัฐมนตรีแทน และแต่งตั้ง พลเรือโท สินธุ์ กมลนาวิน เป็นผู้บัญชาการทหารสูงสุด โดยที่ทั้งสองคนนี้ไม่มีส่วนรู้เห็นอันใดกับการกบฏครั้งนี้[1]

นายปรีดีที่หลบหนีออกประเทศไปตั้งแต่รัฐประหาร 8 พฤศจิกายน พ.ศ. 2490 แอบเดินทางกลับมาโดยปลอมตัวเป็นทหารเรือและติดหนวดปลอมปะปนเข้ามาพร้อมกับกลุ่มกบฏ แต่มีผู้พบเห็นและจำได้[2] ซึ่งความจริงแล้ว ทางฝ่ายรัฐบาลก็รู้ตัวก่อนล่วงหน้าว่าอาจมีเหตุเกิดขึ้นได้[3] เพราะจอมพล ป.ก่อนหน้านั้นได้พูดทิ้งท้ายไว้เป็นนัยทางวิทยุกระจายเสียงแห่งประเทศไทยไว้ถึง 2 ครั้ง เช่น "เลือดไทยเท่านั้น ที่จะล้างเมืองไทยให้สะอาดได้" และได้ออกประกาศสถานการณ์ฉุกเฉินไว้ล่วงหน้าก่อนเกิดเหตุถึง 3 วัน[3]และมีพระบรมราชโองการประกาศสถานการณ์ต่อเนื่องจนถึงวันที่ 29 มีนาคม พ.ศ. 2492[4] รวมทั้งได้มีการฝึกซ้อมรบด้วยกระสุนจริงของทหารบกที่ตำบลทุ่งเชียงราก จังหวัดปทุมธานี ซึ่งหนังสือพิมพ์ได้ขนานนามการซ้อมรบครั้งนั้นว่า "การประลองยุทธ์ที่ตำบลทุ่งเชียงราก"

คำถาม: กบฏวังหลวง เกิดขึ้นเมื่อไหร่
คำตอบ: 26 กุมภาพันธ์ พ.ศ. 2492

คำถาม: กบฏวังหลวง  มีผู้นำโดยใคร
คำตอบ: นายปรีดี พนมยงค์
ปลาฉลามหางยาวธรรมดา

ปลาฉลามหางยาวธรรมดา หรือ ปลาฉลามเทรเชอร์ (อังกฤษ: Common thresher shark, Thresher shark, Long-tailed thresher shark; ชื่อวิทยาศาสตร์: Alopias vulpinus) ปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามหางยาว (Alopiidae)จัดเป็นปลาฉลามกินเนื้อที่มีขนาดใหญ่ชนิดหนึ่ง โดยมีความยาวเฉลี่ยโตเต็มที่ประมาณ 5.5-6.1 เมตร น้ำหนักตัวหนักได้ถึง 499 กิโลกรัม มีลักษณะเด่น คือ ครีบหางส่วนบนที่ยาวมาก คิดเป็นร้อยละ 50 ของขนาดตัว และมีน้ำหนักส่วนหางมากถึงร้อยละ 33 ของน้ำหนักตัวทั้งหมด ซึ่งครีบหางนี้ยามว่ายน้ำสามารถโบกขึ้นลงไปในแนวตั้งได้ด้วย ส่วนหัวมีขนาดกลมเล็ก ปากเล็ก ขากรรไกรเล็ก ภายในปากมีฟันแหลม ๆ คมซี่เล็ก ๆ จำนวนมาก ดวงตากลมโตมีขนาดใหญ่ ลำตัวสีขาวปลอดหรือขาวเงินแวววาวทั้งตัว ครีบอกแหลมยาว ครีบหลังตอนที่ 2 มีขนาดเล็ก
ปลาฉลามหางยาวธรรมดา เป็นปลาฉลามที่มีนิสัยขี้อาย มักพบเห็นตัวได้ยากมาก เป็นปลาที่หากินและอาศัยอยู่ตามลำพัง โดยล่าปลาขนาดเล็กรวมถึงสัตว์น้ำอื่น ๆ กินเป็นอาหาร โดยมีวิธีการล่าเหยื่อด้วยการตีวนรอบฝูงเหยื่อให้เกิดน้ำวน เพื่อให้เหยื่อเกิดอาการตื่นตระหนกและจับทิศทางไม่ถูก จากนั้นปลาฉลามหางยาวธรรมดาก็จะว่ายผ่าตรงกลางวงไปงับกินเหยื่อทันที จัดเป็นปลาฉลามอีกชนิดหนึ่งที่ว่ายน้ำได้ว่องไวมาก เป็นปลาที่พบได้ทั่วโลกในทะเลและมหาสมุทรเขตร้อนและเขตอบอุ่น

คำถาม: ปลาฉลามหางยาวธรรมดามีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Alopias vulpinus

คำถาม: ปลาฉลามหางยาวธรรมดาเป็นปลาทะเลที่จัดอยู่ในวงศ์ใด
คำตอบ: วงศ์ปลาฉลามหางยาว (Alopiidae)
ปลากะรังจุดฟ้าจุดเล็ก

ปลากะรังจุดฟ้าจุดเล็ก (อังกฤษ: leopard grouper; ชื่อวิทยาศาสตร์: Plectropomus leopardus) เป็นปลากระดูกแข็งในวงศ์ปลากะรัง (Serranidae) วงศ์ย่อย Epinephelinae มีชื่อสามัญอื่น ๆ ว่า "ปลากุดสลาด", "ปลาเก๋าจุดฟ้า" หรือ "ปลาย่ำสวาท" เป็นต้น
ปลากะรังจุดฟ้าจุดเล็กมีลำตัวแบนยาว มีความยาวลำตัวได้จนถึง 120 เซนติเมตร บริเวณรอบดวงตาแบน ไม่มีเกล็ด ก้านซี่เหงือกจำนวน 6–10 อัน หลังมีก้านครีบแข็ง 7–8 ก้าน ครีบที่ 3 หรือ 4 ยาวที่สุด ก้านครีบอ่อน 10–12 อัน ครีบอกมีก้านครีบอ่อน 15–17 อัน ครีบก้นมีก้านครีบแข็ง 3 อัน และก้านครีบอ่อน 8 อัน หางเป็นแบบตรงเว้ากลางเล็กน้อย สีลำตัวมีหลากหลายตั้งแต่สีเขียวมะกอกถึงแดงน้ำตาล สีส้มแดงถึงแดงเข้ม จะมีจุดสีฟ้าเล็ก ๆ บนหัวและแก้มมากกว่า 10 จุด และที่ลำตัว ยกเว้นใต้ท้อง
พบในทะเลความลึกตั้งแต่ 3–100 เมตร พบชุกชุมแถบทะเลเขตร้อน ได้แก่ ประเทศไทย, อินเดีย, ศรีลังกา, พม่า, มาเลเซีย, อินโดนีเซีย, สิงคโปร์, ออสเตรเลียตอนเหนือ, ทะเลแดง, ทะเลอาหรับ และทวีปแอฟริกาตอนใต้ ในเขตอบอุ่นพบบ้างแต่ไม่มากเท่า
ปลากะรังจุดฟ้าจุดเล็กสืบพันธุ์วางไข่ในทะเล ลูกปลาจะเข้ามาเจริญเติบโตอยู่บริเวณชายฝั่งทะเลหรือปากแม่น้ำ สามารถเปลี่ยนเพศได้ ขนาดสมบูรณ์เพศอายุประมาณ 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด เมื่อปลาเจริญเติบโตมีน้ำหนักตัวประมาณ 7 กิโลกรัม ก็จะเปลี่ยนเป็นเพศผู้ ดังนั้นการผสมพันธุ์ของปลาชนิดนี้ในธรรมชาติจะเกิดจากปลาเพศผู้ที่มีขนาดใหญ่กับปลาเพศเมียที่มีขนาดเล็กกว่า ฤดูกาลผสมพันธุ์อยู่ระหว่างเดือนพฤศจิกายนจนถึงเมษายน แต่ละตัวสามารถวางไข่ได้ 208,000–269,500 ฟอง

คำถาม: ปลากะรังจุดฟ้าจุดเล็กมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Plectropomus leopardus

คำถาม: ปลากะรังจุดฟ้าจุดเล็กนั้นจัดเป็นปลาที่อยู่ในวงศ์ใด
คำตอบ: วงศ์ปลากะรัง (Serranidae)
พระหม่อมแก้ว

พระหม่อมแก้ว เป็นพระราชโอรสของพระเจ้าวรวงศาธรรมิกราช บางแห่งว่ามีอีกพระนามหนึ่งคือเจ้าต่อนคำ[1] เดิมเมื่อพระอุปยุวราชสิ้นพระชนม์ พระยาแสนหลวง (เวียง)ต้องการเชิญพระหม่อมแก้วขึ้นครองราชย์ แต่เสนาอำมาตย์ในเวียงจันทน์ได้ไปเชิญพระยานครหลวงพิชิต เจ้าเมืองมรุกขนคร ขึ้นครองราชย์เป็นพระบัณฑิตโพธิศาละราช เมื่อพระบัณฑิตโพธิศาละราชสวรรคต พระหม่อมแก้วจึงขึ้นครองราชย์สมบัติใน พ.ศ. 2170 ในรัชกาลของพระองค์มีเหตุวุ่นวายมากมาย และเกิดกบฏขึ้นถึงสองครั้งคือ

กบฏพระยาแสนหลวง (เวียง) ซึ่งเคยสนับสนุนพระอุปยุวราชขึ้นเป็นกษัตริย์ และเคยก่อกบฏในสมัยพระบัณฑิตโพธิศาละราช ได้ก่อกบฏขึ้นอีกครั้งใน พ.ศ. 2471 แต่ถูกปราบปรามได้ และถูกประหารชีวิต
กบฏพระยาจันทนคร พระยาจันทนครก่อกบฏใน พ.ศ. 2178 โดยได้ดึงเจ้าชมพู พระอนุชาของพระหม่อมแก้วมาเป็นพวก แต่ถูกปราบปรามได้พระยาจันทนครถูกประหารชีวิต คนอื่นๆถูกคุมขังไว้
พระหม่อมแก้วสวรรคตเมื่อ พ.ศ. 2181 ปกครองบ้านเมืองได้ 11 ปี หลังจากพระองค์สวรรคตแล้ว พระอนุชาของพระองค์คือเจ้าชมพูและเจ้าบุญชูแย่งชิงราชสมบัติ แต่ในที่สุด เจ้าสุริยะ พระอนุชาอีกองค์ของพระหม่อมแก้วเป็นฝ่ายชนะ สามารถปราบปรามฝ่ายต่างๆได้ และขึ้นครองราชย์เป็นพระเจ้าสุริยวงศาธรรมิกราช บางแหล่งกล่าวว่าช่วงรัชกาลพระหม่อมแก้ว พ.ศ. 2170 – 2181 เป็นช่วงสงครามแย่งชิงราชสมบัติ มีกษัตริย์ถึง 4 พระองค์ คือพระหม่อมแก้ว พระอุปยุวราช เจ้าต่อนคำ และเจ้าวิไชย จนกระทั่งเจ้าสุริยะได้ราชสมบัติเหตุการณ์จึงสงบลง

คำถาม: พระหม่อมแก้ว เป็นพระราชโอรสของใคร
คำตอบ: พระเจ้าวรวงศาธรรมิกราช

คำถาม: พระหม่อมแก้ว บางแห่งว่ามีอีกพระนามหนึ่งคือใคร
คำตอบ: เจ้าต่อนคำ

คำถาม: พระหม่อมแก้ว ได้ขึ้นครองราชย์เพราะใคร
คำตอบ: พระอุปยุวราชสิ้นพระชนม์

คำถาม: พระหม่อมแก้วจึงขึ้นครองราชย์สมบัติในปีอะไร
คำตอบ: พ.ศ. 2170

คำถาม: พระหม่อมแก้ว รัชกาลของพระองค์มีเหตุวุ่นวายมากมาย และเกิดอะไรขึ้น
คำตอบ: กบฏขึ้นถึงสองครั้ง
แบล็กพิงก์

แบล็คพิ้งค์ (เกาหลี: 블랙핑크; อังกฤษ: Black Pink, มักเขียน BLACKPINK หรือ BLΛƆKPIИK) เป็นเกิร์ลกรุ๊ปเกาหลีใต้ สังกัดค่ายวายจีเอนเตอร์เทนเมนต์ ประกอบด้วยสมาชิกจำนวนสี่คนคือ จีซู, เจนนี, โรเซ และลิซ่า เปิดตัวครั้งแรกเมื่อวันที่ 8 สิงหาคม ค.ศ. 2016 กับซิงเกิลอัลบั้ม สแควร์วัน

คำถาม: แบล็คพิ้งค์มีสมาชิกทั้งหมดกี่คน
คำตอบ: ประกอบด้วยสมาชิกจำนวนสี่คน

คำถาม: สมาชิกแบล็คพิ้งค์มีใครบ้าง
คำตอบ:  จีซู, เจนนี, โรเซ และลิซ่า

คำถาม: แบล็คพิ้งค์เดบิวต์เมื่อวันที่เท่าไร
คำตอบ: วันที่ 8 สิงหาคม ค.ศ. 2016
ราดหน้า

ราดหน้า เป็นก๋วยเตี๋ยวชนิดหนึ่ง ที่ทำโดยการใช้เส้นลงไปผัดกับน้ำมันอ่อน ๆ ก่อน แล้วพักไว้ น้ำที่ใช้ราด เป็นน้ำต้มกระดูกผสมกับแป้งมันมีความข้นเหนียว เนื้อสัตว์นิยมใช้ เนื้อหมู และ กุ้ง หรือเนื้อสัตว์อื่น ๆ ซึ่งถ้าเป็นเนื้อหมูจะนิยมหมักกับกระเทียมก่อน เพื่อให้เหนียวนุ่ม ผักนิยมใช้ ผักคะน้า หรือจะใช้ผักอย่างอื่น เช่น ผักกวางตุ้ง หรือ ผักกาดขาว ก็ได้

คำถาม: น้ำที่ใช้ราดราดหน้าเป็นน้ำอะไร
คำตอบ: น้ำต้มกระดูกผสมกับแป้งมันมีความข้นเหนียว

คำถาม: เนื้อสัตว์ที่นิยมนำมาใช้ทำราดหน้ามีอะไรบ้าง
คำตอบ: เนื้อหมู และ กุ้ง หรือเนื้อสัตว์อื่น ๆ
อ็อนเดรย์ ดูดา

อ็อนเดรย์ ดูดา (เกิดวันที่ 5 ธันวาคม ค.ศ. 1994) เป็นนักฟุตบอลกองกลางชาวสโลวาเกีย ปัจจุบันลงเล่นให้กับสโมสรกีฬาแฮร์ทาเบอร์ลินและทีมชาติสโลวาเกีย ชื่อเล่นของเขาคือ ดูดิญโญ และ อ็อนเดรย์ ดิ มาเรีย
สโมสรอาชีพ
ดูดาเริ่มต้นเส้นทางอาชีพกับสโมสรบ้านเกิดอย่าง MFK Snina ต่อมาเขาย้ายไป MFK Košice ซึ่งเขาได้เลื่อนมาเล่นชุดใหญ่เมื่อายุ 17 ปี โดยลงมาเล่นนัดแรกเป็นตัวสำรอง นัดที่เปิดบ้านชนะ ŠK Slovan Bratislava 1–0

ในช่วงฤดูหนาวของฤดูกาล 2013-2014 ดูดาตัดสินใจที่จะไม่ต่อสัญญากับ Košice ซึ่งเขาจะหมดสัญญาในช่วงฤดูร้อนที่จะถึงนี้ ในเดือนกุมภาพันธ์ ค.ศ. 2014 ดูดาย้ายไปร่วมทีมลีเกียวอร์ซอด้วยสัญญา 4 ปีครึ่ง

ในวัยที่ 30 กรกฎาคม ค.ศ. 2015 ดูดาถูกหินปาใส่ ในรอบคัดเลือกยูฟ่ายูโรปาลีก นัดที่ลีเกียออกไปเยือนสโมสร Kukesi ในประเทศแอลเบเนีย เขาได้รับบาดเจ็บจนถูกส่งตัวออก และการแข่งขันถูกยกเลิก นัดนั้นลีเกียได้รับสิทธิ์ชนะ 3–0 และเจ้าบ้านถูกปรับด้วยเงิน 49,160 ปอนด์ และห้ามไม่ให้มีผู้เข้าชมในการแข่งขันเกมยุโรปในบ้านครั้งถัดไป
แฮร์ทาเบอร์ลิน
วันที่ 20 กรกฎาคม ค.ศ. 2016 ดูดาเซ็นสัญญากับสโมสรกีฬาแฮร์ทาเบอร์ลินในบุนเดิสลีกา ด้วยสัญญา 5 ปี แต่หลังจากนั้นเขาต้องเข้ารับการผ่าตัดเข่าในเดือนพฤศจิกายน ค.ศ. 2016 ดูดาลงเล่นนัดแรกให้กับแฮร์ทาเมื่อวันที่ 25 กุมภาพันธ์ ค.ศ. 2017 นัดที่เปิดบ้านเอาชนะไอน์ทรัคท์ฟรังค์ฟูร์ท 2-0 โดยเขาถูกส่งลงมาเป็นตัวสำรองในนาทีที่ 89

ทีมชาติ
ดูดาลงเล่นนัดแรกให้กับทีมชาติสโลวาเกียเมื่อวันที่ 18 พฤศจิกายน ค.ศ. 2014 โดยลงมาแทนมาเรก ฮัมชีก นาทีที่ 59 ในนัดที่สโลวาเกียชนะฟินแลนด์ 2-1 ซึ่งเป็นนัดกระชับมิตร

ประตูแรกในนามทีมชาติ เกิดขึ้นในการแข่งขันฟุตบอลชิงแชมป์แห่งชาติยุโรป 2016 นัดที่สโลวาเกียแพ้เวลส์ 2–1

ต่อมาเขาทำประตูในฟุตบอลโลก 2018 รอบคัดเลือก ในนัดที่สโลวาเกียเอาชนะมอลตา 3-0 และช่วยให้สโลวาเกียจบอันดับที่สองของกลุ่ม

คำถาม: อ็อนเดรย์ ดูดา เกิดวันที่เท่าไหร่ ?
คำตอบ: เกิดวันที่ 5 ธันวาคม ค.ศ. 1994

คำถาม: อ็อนเดรย์ ดูดา เป็นนักฟุตบอลกองกลางชาว อะไร ?
คำตอบ: ชาวสโลวาเกีย

คำถาม: ดูดาเริ่มต้นเส้นทางอาชีพกับสโมสรบ้านเกิดอย่าง MFK Snina ต่อมาเขาย้ายไป MFK Košice ซึ่งเขาได้เลื่อนมาเล่นชุดใหญ่เมื่อายุกี่ปี ?
คำตอบ: 17 ปี

คำถาม: ในวันที่ 30 กรกฎาคม ค.ศ. 2015 ดูดาถูกหินปาใส่ ในรอบคัดเลือกยูฟ่ายูโรปาลีก นัดที่ลีเกียออกไปเยือนสโมสร Kukesi ในประเทศอะไร ?
คำตอบ: ประเทศแอลเบเนีย

คำถาม: วันที่ 20 กรกฎาคม ค.ศ. 2016 ดูดาเซ็นสัญญากับสโมสรอะไร ?
คำตอบ: สโมสรกีฬาแฮร์ทาเบอร์ลิน
เจ้าแก้วมงคล

เจ้าแก้วมงคล (ลาว : ເຈົ້າແກ້ວມຸງຄຸນ) หรือ เจ้าแก้วบรม (ครองราชย์ พ.ศ. ๒๒๕๖-๒๒๖๘) คนท้องถิ่นออกสำเนียงตามภาษาลาวว่า เจ้าแก้วบูฮม เจ้านายลาวผู้สร้างเมืองท่งหรือเมืองทุ่งศรีภูมิ (ลาว : ທົ່ງສີພູມ) และเจ้าผู้ครองเมืองทุ่งศรีภูมิพระองค์แรกจากราชวงศ์ล้านช้าง (หลังการย้ายราชธานีจากหลวงพระบางมาสู่นครหลวงเวียงจันทน์) ปัจจุบันคือ ตำบลทุ่งศรีเมือง อำเภอสุวรรณภูมิ จังหวัดร้อยเอ็ด ในภาคอีสานของประเทศไทย[1] ซึ่งต่อมาทายาทได้ย้ายไปตั้งเป็นเมืองใหม่ชื่อ เมืองสุวรรณภูมิ ในเอกสารใบลานเรื่องพงสาวดารเมือง (บั้งจุ้มหรือตำนานเมือง) ออกนามเมืองว่า สีวัลลพูม[2] เจ้าแก้วมงคลทรงเป็นปฐมราชวงศ์เจ้าจารย์แก้วของภาคอีสานซึ่งเป็นราชวงศ์หนึ่งที่แยกมาจากราชวงศ์ล้านช้างในอดีต เนื่องจากทรงเป็นปฐมบรรพบุรุษของเจ้าผู้ปกครองหัวเมืองลาวในภาคอีสานมากกว่า ๒๐ หัวเมืองและภาคเหนืออีกหนึ่งหัวเมือง

คำถาม: เจ้าแก้วมงคล มีอีกชื่อหนึ่งว่าอะไร
คำตอบ: เจ้าแก้วบรม

คำถาม: คนท้องถิ่นออกเสียงตามภาษาลาวว่าอะไร
คำตอบ: เจ้าแก้วบูฮม

คำถาม: เจ้าแก้วบูฮม คือใคร
คำตอบ: เจ้านายลาวผู้สร้างเมืองท่งหรือเมืองทุ่งศรีภูมิ

คำถาม: เมืองทุ่งศรีภูมิ ปัจจุบันคือที่ไหน
คำตอบ: ตำบลทุ่งศรีเมือง อำเภอสุวรรณภูมิ จังหวัดร้อยเอ็ด ในภาคอีสานของประเทศไทย
ค่าความจริง

ค่าความจริง (อังกฤษ: Truth value) ในทางตรรกศาสตร์และคณิตศาสตร์ หมายถึง ค่าที่ใช้บ่งบอกว่าประพจน์ใดเป็นความจริง ในเรื่องของตรรกศาสตร์แบบฉบับ (classical logic) ค่าความจริงมีเพียงสองอย่างเท่านั้นคือ ค่าจริง (true) และค่าเท็จ (false) แต่สำหรับตรรกศาสตร์คลุมเครือ (fuzzy logic) หรือตรรกศาสตร์หลายค่า (multi-valued logic) ค่าความจริงอาจจะมีค่าอย่างอื่นที่นอกเหนือจา

คำถาม: ค่าความจริงคืออะไร
คำตอบ: ค่าที่ใช้บ่งบอกว่าประพจน์ใดเป็นความจริง

คำถาม: ค่าความจริงมีอะไรบ้าง
คำตอบ: ค่าจริง (true) และค่าเท็จ (false)

คำถาม: ค่าความจริงอาจมีค่านอกเหนือจากค่าจริงกับค่าเท็จในตรรกศาสตร์ใด
คำตอบ: ตรรกศาสตร์คลุมเครือ (fuzzy logic) หรือตรรกศาสตร์หลายค่า (multi-valued logic)
คลื่นความร้อนในประเทศอินเดียและปากีสถาน พ.ศ. 2562

ตั้งแต่กลางเดือนพฤษภาคม พ.ศ. 2562 อินเดียและปากีสถานได้เผชิญกับคลื่นความร้อนที่รุนแรง โดยเป็นหนึ่งในคลื่นความร้อนที่ร้อนแรงและยาวนานที่สุดนับตั้งแต่ประเทศทั้งสองเริ่มบันทึกรายงานสภาพอากาศ อุณหภูมิสูงสุดวัดได้บริเวณเมืองจูรูในรัฐราชสถานของอินเดีย อยู่ที่ 50.8 องศาเซลเซียส (123.4 องศาฟาเรนไฮต์)[5] ซึ่งเกือบสูงที่สุดเป็นประวัติการณ์ในอินเดีย[6] ณ วันที่ 12 มิถุนายน พ.ศ. 2562 คลื่นความร้อนระลอกนี้กินเวลามาแล้ว 32 วัน นับเป็นคลื่นความร้อนที่กินเวลานานที่สุดเป็นอันดับที่สองเท่าที่เคยบันทึกไว้[7]

คำถาม: อุณหภูมิสูงสุดที่วัดได้อยู่ที่กี่องศาเซลเซียส
คำตอบ: 50.8 องศาเซลเซียส

คำถาม: คลื่นความร้อนกินเวลามาแล้วกี่วัน
คำตอบ: 32 วัน
ฮอกวอตส์

โรงเรียนคาถาพ่อมดแม่มดและเวทมนตร์ศาสตร์ฮอกวอตส์ (อังกฤษ: Hogwarts School of Witchcraft and Wizardry) ย่อเป็น ฮอกวอตส์ เป็นโรงเรียนสอนเวทมนตร์สมมติของประเทศสก็อตแลนด์ซึ่งเปิดสอนนักเรียนอายุระหว่างสิบเอ็ดถึงสิบแปดปี และเป็นฉากท้องเรื่องหลักในชุดแฮร์รี่ พอตเตอร์ ของ เจ. เค. โรว์ลิง หกเล่มแรก

โรว์ลิงแนะว่าเธออาจได้ชื่อมาโดยไม่ตั้งใจจากต้นฮอกวอร์ต (Croton capitatus) ซึ่งเธอเห็นที่คิวการ์เดนส์ก่อนเขียนแฮร์รี่ พอตเตอร์ แม้ว่าชื่อ "เดอะฮอกวอตส์" และ "ฮอกก์วอตส์" จะปรากฏในหนังสือ How To Be Topp by Geoffrey Willans ของไนเจล โมส์เวิร์ธเมื่อปี 2497 แล้ว

โรงเรียนฮอกวอตส์ได้รับคะแนนเสียงเป็นสถานศึกษาที่ดีที่สุดของสกอตแลนด์อันดับที่ 36 ในการจัดอันดับออนไลน์เมื่อปี 2551 เอาชนะโรงเรียนลอเรตโตของเอดินบะระ ซึ่งผู้อำนวยการการจัดอันดับเครือข่ายโรงเรียนอิสระ โรงเรียนฮอกวอตส์ถูกเพิ่มเข้าไปในรายการโรงเรียน "เพื่อความสนุก"

คำถาม: ฮอกวอตส์คืออะไร
คำตอบ: โรงเรียนสอนเวทมนตร์สมมติของประเทศสก็อตแลนด์

คำถาม: ชื่อเต็มของฮอกวอตส์คืออะไร
คำตอบ: โรงเรียนคาถาพ่อมดแม่มดและเวทมนตร์ศาสตร์ฮอกวอตส์ (อังกฤษ: Hogwarts School of Witchcraft and Wizardry)

คำถาม: ฮอกวอตส์เปิดสินนักเรียนในช่วงอายุเท่าไหร่
คำตอบ: ระหว่างสิบเอ็ดถึงสิบแปดปี
ภาพเชิงวัฒนธรรมของควีนแมรีที่ 1 แห่งอังกฤษ

ประวัติศาตร์ของอังกฤษและชีวิตของสมเด็จพระราชินีนาถแมรีที่ 1 แห่งอังกฤษ ได้ถูกนำไปถ่ายทอดในวรรณกรรม  ภาพยนตร์ และสื่อต่างๆ ในแง่มุมเชิงวัฒนธรรมจำนวนหนึ่ง

คำถาม: ภาพเชิงวัฒนธรรมของควีนแมรีที่ 1 แห่งอังกฤษ คืออะไร
คำตอบ: ประวัติศาตร์ของอังกฤษและชีวิตของสมเด็จพระราชินีนาถแมรีที่ 1 แห่งอังกฤษ

คำถาม: ภาพเชิงวัฒนธรรมของควีนแมรีที่ 1 แห่งอังกฤษได้ถูกนำไปถ่ายทอดในเรื่องใดบ้าง
คำตอบ: วรรณกรรม  ภาพยนตร์ และสื่อต่างๆ
เอดชิ

เอดชิ หรือ (อังกฤษ: Ecchi) ญี่ปุ่น: エッチ) มาจากหมวดหมู่ของการ์ตูนญี่ปุ่น คำว่าเอดชิ ในภาษาญี่ปุ่นหมายความว่าทะลึ่ง เอดชิเป็นการ์ตูนแนวบิดเบือน คนที่รับชมควรจะอายุประมาณ 13 ปีหรือขึ้นไป ตัวอย่างเช่น อิจิโกะ 100% เป็นการ์ตูนที่มีฉากหลายฉากที่บิดเบือนหรือเหมาะกับอายุประมาณ 13 ปีหรือขึ้นไป ส่วนมากเนื้อเรื่องจะเกี่ยวกับความรักหรือการต่อสู้

คำถาม: เอดชิ มาจากหมวดหมู่ของอะไร
คำตอบ: การ์ตูนญี่ปุ่น

คำถาม: คำว่าเอดชิ ในภาษาญี่ปุ่นหมายความว่าอะไร
คำตอบ: ทะลึ่ง

คำถาม: เอดชิเป็นการ์ตูนแนวอะไร
คำตอบ: แนวบิดเบือน

คำถาม: เอดชิ คนที่รับชมควรจะอายุประมาณเท่าไร
คำตอบ: 13 ปีหรือขึ้นไป

คำถาม: การ์ตูนที่คล้ายเอดชิ มีเรื่องอะไรบ้าง
คำตอบ: อิจิโกะ 100%
ปลาตะโกก

ปลาตะโกก (อังกฤษ: Soldier river barb) เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า Cyclocheilichthys enoplos อยู่ในวงศ์ปลาตะเพียน (Cyprinidae)มีรูปร่างเพรียวยาว หัวเล็ก หางคอด มีหนวด 2 คู่อยู่ริมฝีปาก เกล็ดมีขนาดใหญ่สีเงิน ครีบหลังยกสูง ครีบหางเว้าลึก เป็นปลาที่มีความปราดเปรียวว่องไวมาก มักหากินตามพื้นท้องน้ำ โดยอาหารไก้แก่ สัตว์หน้าดิน เช่น หอย, ปู มีพฤติกรรมชอบอาศัยอยู่ในแหล่งน้ำเชี่ยวและขุ่นข้น ขนาดโตเต็มที่ประมาณ 60 เซนติเมตรพบในลุ่มแม่น้ำใหญ่ในภาคกลางและภาคอีสาน เช่น แม่น้ำเจ้าพระยา, แม่น้ำแม่กลอง, แม่น้ำท่าจีน, แม่น้ำโขงและสาขา รวมทั้งแหล่งน้ำขนาดใหญ่เช่น บึงบอระเพ็ดด้วย
เป็นปลาเศรษฐกิจที่มีความสำคัญชนิดหนึ่ง เนื่องจากเป็นปลาขนาดใหญ่ เนื้ออร่อย จึงมีราคาค่อนข้างสูง นิยมบริโภคโดยการปรุงสด เช่น ต้มยำ และที่จังหวัดอุตรดิตถ์นิยมนำมาปรุงเป็นน้ำยาในขนมจีนน้ำยา โดยมีชื่อเรียกในภาษาอีสานว่า "โจก" และัในแถบแม่น้ำตาปีว่า "ถลน" หรือ "สลุน"
ปัจจุบัน กรมประมงสามารถเพาะพันธุ์ปลาชนิดนี้ได้โดยการฉีดฮอร์โมนแล้วผสมเทียมวิธีแห้ง สีของไข่มีสีเหลืองน้ำตาล ลักษณะเป็นไข่แบบครึ่งจมครึ่งลอย และส่งเสริมให้เกษตรกรเลี้ยงเป็นปลาเศรษฐกิจ โดยถือเป็นปลาประจำจังหวัดปราจีนบุรีและอุตรดิตถ์ และนิยมเลี้ยงเป็นปลาสวยงามโดยเฉพาะตัวที่มีลำตัวสั้นกว่าปกติ

คำถาม: ปลาตะโกกมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Cyclocheilichthys enoplos

คำถาม: ปลาตะโกกคือปลาน้ำจืดที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลาตะโกกเป็นปลาประจำจังหวัดใด
คำตอบ: ประจำจังหวัดปราจีนบุรีและอุตรดิตถ์
นาโอะ โทยามะ

นาโอะ โทยามะ (ญี่ปุ่น: 東山 奈央 โรมาจิ: Tōyama Nao) เป็นนักพากย์ นักร้องชาวญี่ปุ่น เกิดเมื่อวันที่ 11 มีนาคม พ.ศ. 2535 ที่กรุงโตเกียว ประเทศญี่ปุ่น ปัจจุบันสังกัดอยู่กับ INTENTION (ก่อนหน้าที่เคยสังกัดอยู่กับ Arts Vision) ชื่อสกุลของเธอมักจะอ่านผิดเป็น ฮิงาชิยะมะ เธอเริ่มมีชื่อเสียงเป็นที่รู้จักในวงกว้างจากบท "นาคางาวะ คาน่อน" ในเรื่อง เซียนเกมรักขอเป็นเทพนักจีบ

คำถาม: นาโอะ โทยามะ เกิดวันที่เท่าไร
คำตอบ: 11 มีนาคม พ.ศ. 2535

คำถาม: นาโอะ โทยามะ เกิดขึ้นประเทศอะไร
คำตอบ: ประเทศญี่ปุ่น

คำถาม: นาโอะ โทยามะ เป็นที่รู้จักจากบทบาทอะไร
คำตอบ: นาคางาวะ คาน่อน

คำถาม: นาโอะ โทยามะ เป็นที่รู้จักภาพยนต์ชื่อว่าอะไร
คำตอบ: เซียนเกมรักขอเป็นเทพนักจีบ
นวนิยาย เชอร์ล็อก โฮมส์

เชอร์ล็อก โฮมส์ (อังกฤษ: Sherlock Holmes, เสียงอ่าน: /ˈʃɜːrlɒk ˈhoʊmz/) เป็นนวนิยายสืบสวนหรือรหัสคดี ประพันธ์โดยเซอร์อาร์เธอร์ โคนัน ดอยล์ นักเขียนและนายแพทย์ชาวสกอต ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ตัวละคร เชอร์ล็อก โฮมส์ เป็นนักสืบชาวลอนดอนผู้ปราดเปรื่องที่มีชื่อเสียงโด่งดังด้านทักษะการประมวลเหตุและผล ทักษะด้านนิติวิทยาศาสตร์ โดยอาศัยหลักฐานและการสังเกตอันคาดไม่ถึงเพื่อคลี่คลายคดี

โคนัน ดอยล์ แต่งเรื่อง เชอร์ล็อก โฮมส์ ไว้ทั้งสิ้นเป็นเรื่องยาว 4 เรื่อง และเรื่องสั้น 56 เรื่อง เกือบทุกเรื่องเป็นการบรรยายโดยเพื่อนคู่หูของโฮมส์ คือ นายแพทย์จอห์น เอช. วอตสัน หรือ หมอวอตสัน ในจำนวนนี้ มี 2 เรื่องที่โฮมส์เป็นผู้เล่าเรื่องเอง และอีก 2 เรื่องเล่าโดยบุคคลอื่น เรื่องสั้นสองเรื่องแรกตีพิมพ์ใน Beeton's Christmas Annual ในปี ค.ศ. 1887 และ Lippincott's Monthly Magazine ในปี ค.ศ. 1890 แต่หลังจากที่ชุดเรื่องสั้นลงพิมพ์เป็นคอลัมน์ประจำใน นิตยสารสแตรนด์ เมื่อปี ค.ศ. 1891 นิยายเรื่องนี้ก็โด่งดังเป็นพลุ เหตุการณ์ในนิยายอยู่ในช่วงปี ค.ศ. 1878 ถึง ค.ศ. 1903 และคดีสุดท้ายเกิดในปี ค.ศ. 1914

ความโด่งดังของเชอร์ล็อก โฮมส์ ทำให้ผู้อ่านจำนวนมากเชื่อว่าเขามีตัวตนจริงและพากันเขียนจดหมายไปหา มีพิพิธภัณฑ์เชอร์ล็อก โฮมส์ ตั้งขึ้นในตำแหน่งที่น่าจะเป็นบ้านในนวนิยายของเขาในกรุงลอนดอน นับเป็นพิพิธภัณฑ์แห่งแรกที่สร้างขึ้นสำหรับตัวละครในนิยาย เรื่องราวของเชอร์ล็อก โฮมส์ มีการนำไปดัดแปลงและแต่งเพิ่มเติมขึ้นใหม่อีกโดยนักเขียนคนอื่น ทั้งที่เขียนร่วมกับทายาทของโคนัน ดอยล์ และเขียนขึ้นใหม่เป็นเอกเทศ บทประพันธ์ของโคนัน ดอยล์ และนวนิยายที่แต่งขึ้นใหม่ ได้รับการดัดแปลงเป็นภาพยนตร์ ละครโทรทัศน์ ละครวิทยุ และสื่ออื่น ๆ อีกมากมายนับไม่ถ้วน กระทั่งบันทึกสถิติโลกกินเนสส์ระบุว่า เชอร์ล็อก โฮมส์เป็น "ตัวละครที่มีผู้แสดงมากที่สุด" ภาพลักษณ์ของโฮมส์กลายเป็นสัญลักษณ์ของนักสืบ และส่งอิทธิพลต่อวรรณกรรมและการแสดงในประเภทรหัสคดีจำนวนมาก

คำถาม: เชอร์ล็อก โฮมส์ เป็นนวนิยานแนวอะไร
คำตอบ: สืบสวน

คำถาม: ใครเป็นผู้ประพันธ์
คำตอบ: เซอร์อาร์เธอร์ โคนัน ดอยล์

คำถาม: โคนัน ดอยล์ แต่งเรื่อง เชอร์ล็อก โฮมส์ ไว้ทั้งสิ้นเป็นเรื่องยาว กี่เรื่อง
คำตอบ: 4 เรื่อง

คำถาม: โคนัน ดอยล์ แต่งเรื่อง เชอร์ล็อก โฮมส์ ไว้ทั้งสิ้นเป็นเรื่องสั้น กี่เรื่อง
คำตอบ: 56 เรื่อง
วิกิพีเดียภาษาไทย

วิกิพีเดียภาษาไทย เป็นรุ่นภาษาไทยของวิกิพีเดีย สารานุกรมออนไลน์เสรี เริ่มเขียนเมื่อวันที่ 25 ธันวาคม พ.ศ. 2546 ปัจจุบันมี 132,220 บทความ (เวลาจริง) เป็นวิกิพีเดียที่มีขนาดใหญ่เป็นอันดับที่ 53 วิกิพีเดียภาษาไทยมีขนาด 754 เมกะไบต์

คำถาม: วิกิพีเดียภาษาไทย สารานุกรมออนไลน์เสรี เริ่มเขียนเมื่อไหร่
คำตอบ: วันที่ 25 ธันวาคม พ.ศ. 2546

คำถาม: วิกิพีเดียภาษาไทย สารานุกรมออนไลน์เสรี ปัจจุบันมีบทความทั้งหมดกี่บทความ
คำตอบ:  132,220 บทความ
ดูกามลา ดูเฟรีย

ดูกามลา ดูเฟรีย (สวีเดน: Du gamla, Du fria) มีความหมายว่า "เก่าแก่ เป็นไท" เป็นชื่อของเพลงชาติโดยพฤตินัยของประเทศสวีเดน เดิมเพลงนี้มีชื่อว่า "ซอง ทิลล์ นอร์เด็น" (สวีเดน: Sång till Norden) หมายถึง "เพลงแห่งแดนเหนือ ชื่อของเพลงที่ใช้อยู่ในปัจจุบันนี้มีที่มากจากบทร้องวรรคแรกของเพลง

คำถาม: ดูกามลา ดูเฟรีย มีความหมายว่าอะไร
คำตอบ: เก่าแก่ เป็นไท

คำถาม: ดูกามลา ดูเฟรีย ชื่อของเพลงชาติโดยใคร 
คำตอบ: พฤตินัย

คำถาม: ดูกามลา ดูเฟรีย เพลงชาติของประเทศอะไร
คำตอบ: ประเทศสวีเดน

คำถาม: ดูกามลา ดูเฟรีย เดิมเพลงนี้มีชื่อว่าอะไร
คำตอบ: ซอง ทิลล์ นอร์เด็น

คำถาม: ดูกามลา ดูเฟรีย หมายถึงอะไร
คำตอบ: เพลงแห่งแดนเหนือ
เรือโดยสารคลองภาษีเจริญ

เรือโดยสารคลองภาษีเจริญ หรือนิยมเรียกอีกชื่อว่า ท่าเรือบางหว้า / ท่าเรือตากสิน–เพชรเกษม เป็นบริการเรือด่วนในคลองภาษีเจริญ มีเส้นทางระหว่าง วัดปากน้ำภาษีเจริญ จนถึง ท่าเรือเพชรเกษม 69 เพื่อลดปัญหาการจราจรที่ติดขัด เปิดให้บริการครั้งแรกในวันที่ 1 เมษายน พ.ศ. 2559 ดำเนินการเดินเรือโดย บริษัท กรุงเทพธนาคม จำกัด อัตราค่าโดยสาร 15 บาทตลอดสายได้มีเปิดทดลองเดินเรือในคลองภาษีเจริญตลอดเส้นทางเดินเรือโดยสารคลองภาษีเจริญ จากท่าเรือวัดปากน้ำภาษีเจริญ ถึงท่าเรือเพชรเกษม 69 กำหนดเริ่มทดลองเดินเรือและเปิดให้บริการประชาชนฟรี ตั้งแต่วันที่ 24 เมษายน – 4 พฤศจิกายน 2557 [3] และจะเริ่มเก็บค่าโดยสารในเดือนมิถุนายน 2558[4]

นายอมร กิจเชวงกุล รองผู้ว่าฯกทม. เปิดเผยว่าโครงการทดลองเดินเรือคลองภาษีเจริญ เป็นอีกหนึ่งโครงการในการพัฒนาโครงข่ายการสัญจรทางน้ำให้เป็นระบบที่สามารถเชื่อมต่อกับโครงข่ายการเดินทางระบบอื่นๆ เพื่อสร้างความสะดวกสะบายในการเดินทาง เราสามารถนั่งเรือสายนี้ไปขึ้นรถไฟฟ้า BTS สถานีบางหว้าได้ที่ท่าเรือบางหว้า และในอนาคตจะมีการเชื่อมต่อไปยังรถไฟฟ้าส่วนต่อขยายสายสีน้ำเงินอีกด้วย

คำถาม: เรือโดยสารคลองภาษีเจริญ มีเส้นทางการเดินเรือ เส้นทางใด
คำตอบ: เส้นทางระหว่าง วัดปากน้ำภาษีเจริญ จนถึง ท่าเรือเพชรเกษม 69

คำถาม: เรือโดยสารคลองภาษีเจริญ เปิดให้บริการครั้งเเรกเมื่อไหร่
คำตอบ: วันที่ 1 เมษายน พ.ศ. 2559

คำถาม: เรือโดยสารคลองภาษีเจริญมีอัตราค่าโดยสารเท่าไหร่
คำตอบ:  15 บาท
ปลากะพงเหลืองห้าเส้น

ปลากะพงเหลืองห้าเส้น หรือ ปลากะพงเหลืองแถบฟ้า (อังกฤษ: five-lined snapper, blue-striped snapper, blue-banded sea perch; ชื่อวิทยาศาสตร์: Lutjanus quinquelineatus) เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)
มีรูปร่างทั่วไปคล้ายกับปลาชนิดอื่นในวงศ์เดียวกัน แต่มีลักษณะเด่น คือ มีแถบข้างลำตัวเป็นสีฟ้าบนพื้นสีเหลืองสด และมีแต้มสีดำระหว่างเส้นสองแถบบน ลูกปลาขนาดเล็กมีลำตัวใสจนมองเห็นกระดูกภายในได้
มีขนาดโตเต็มที่ประมาณ 35 เซนติเมตร แต่ขนาดโดยเฉลี่ยประมาณ 30 เซนติเมตร พบกระจายพันธุ์ในแถบชายฝั่งและแนวปะการังของอินโด-แปซิฟิกตะวันออก ไปจนถึงออสเตรเลีย ในน่านน้ำไทยพบได้ทั้งฝั่งอ่าวไทยและทะเลอันดามัน
มีการบริโภคเป็นปลาเศรษฐกิจบ้าง แต่รสชาติไม่อร่อย จึงนิยมเลี้ยงเป็นปลาสวยงามมากกว่า เนื่องจากความสวยงามที่โดดเด่น
นอกจากนี้แล้วยังมีชื่อเรียกอื่น อีก เช่น "ปลากะพงข้างปาน", "ปลากะพงทอง" หรือ "ปลาเหลืองลีซี

คำถาม: ปลากะพงเหลืองห้าเส้นมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Lutjanus quinquelineatus

คำถาม: ปลากะพงเหลืองห้าเส้น หรือปลากะพงเหลืองแถบฟ้า จัดอยู่ในวงศ์ปลากระพงใด
คำตอบ: วงศ์ปลากะพงแดง (Lutjanidae)
พิพิธภัณฑสถาน

พิพิธภัณฑสถาน หรือ พิพิธภัณฑ์ เป็นสถานที่ หรือสถาบัน ที่จัดตั้งขึ้นเพื่อประโยชน์ในการศึกษาและนอกการศึกษาในลักษณะสันทนาการความรู้ที่ได้รับจากการจัดแสดง ร่วมกับการอนุรักษ์จัดเก็บฟื้นฟูสภาพ โดยจัดแสดงทั้งในรูปแบบของวัตถุที่มนุษย์ทำขึ้น ได้แก่โบราณวัตถุ วิทยาศาสตร์ ศิลปะ ประวัติศาสตร์ วัฒนธรรม และ วัตถุที่เกิดจากธรรมชาติ ได้แก่ วัตถุทางธรณีวิทยา ชีววิทยา ประวัติศาสตร์ทางธรรมชาติ โดยจัดให้ผู้คนสามารถเข้าชมได้ถาวร หรือจัดแสดงชั่วคราว พิพิธภัณฑสถานมักจะให้บริการแก่สาธารณชน เพื่อแสดงความภูมิใจของท้องถิ่น ดึงดูดนักท่องเที่ยว โดยมีผู้ดูแลพิพิธภัณฑสถาน เรียกว่า ภัณฑารักษ์

ปัจจุบันแนวคิดของพิพิธภัณฑสถาน ยังมีความหลากหลายเพิ่มมากขึ้น จากแค่เป็นการเก็บรักษาและจัดแสดง เป็นการให้ประสบการณ์ และมีการโต้ตอบแลกเปลี่ยนความรู้ ตัวอย่างเช่น พิพิธภัณฑ์วิทยาศาสตร์ พิพิธภัณฑ์กลางแจ้ง พิพิธภัณฑ์สัตว์น้ำ หรือ พิพิธภัณฑ์มีชีวิต โดยมีการจัดเก็บสิ่งของประเภทต่างๆจำนวนมากและจัดแสดงในพิพิธภัณฑสถาน โดยทั้งแบบถาวรและชั่วคราว เพื่อการหมุนเวียนงานแสดงได้อย่างหลากหลาย

คำถาม: พิพิธภัณฑสถาน หรืออีกชื่อหนึ่งว่าอะไร
คำตอบ: พิพิธภัณฑ์

คำถาม: พิพิธภัณฑสถาน จัดตั้งในรูปแบบอะไร
คำตอบ: รูปแบบของวัตถุที่มนุษย์ทำขึ้น
จิ๊กซอว์ (นักมวยปล้ำ)

จิ๊กซอว์ (อังกฤษ: Jigsaw) เกิดวันที่ 16 ธันวาคม ค.ศ. 1983 [1] เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และ ดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเวรสลิง, ริงออฟออเนอร์ และ ฟูลอิมแพ็คโปร[1]

คำถาม: จิ๊กซอว์เป็นนักมวยปล้ำสัญชาติใด
คำตอบ: ชาวอเมริกัน

คำถาม: จิ๊กซอว์เกิดวันที่เท่าไหร่
คำตอบ: เกิดวันที่ 16 ธันวาคม ค.ศ. 1983
เอทีบี

อันเดร ทันเนแบร์เกอร์ (เยอรมัน: André Tanneberger) เกิดเมื่อวันที่ 26 กุมภาพันธ์ ค.ศ. 1973 ในไฟรแบร์ก รัฐซัคเซ่น ประเทศเยอรมนี เป็นดีเจชาวเยอรมนี นักดนตรีและโปรดิวเซอร์เพลงดนตรีอิเล็กทรอนิกส์แดนซ์ จากการจัดอันดับของนิตยสารดีเจ ที่จัดอันดับดีเจทั่วโลก เอทีบีอยู่ที่อันดับ 11 (ปี ค.ศ. 2009) [1] เขายังติดอันดับโลกอันดับ 4 ของ "The DJ List"

คำถาม: เอทีบี ชื่อเต็มว่าอะไร
คำตอบ: อันเดร ทันเนแบร์เกอร์

คำถาม: เอทีบี เกิดวันที่เท่าไร
คำตอบ:  26 กุมภาพันธ์ ค.ศ. 1973

คำถาม: เอทีบี เกิดที่รัฐอะไร
คำตอบ: รัฐซัคเซ่น

คำถาม: เอทีบี เกิดประเทศอะไร
คำตอบ: ประเทศเยอรมนี
ตัวเงินตัวทอง

เหี้ย (ชื่อวิทยาศาสตร์: Varanus salvator) เป็นสัตว์เลื้อยคลานในเอเชียใต้และเอเชียตะวันออกเฉียงใต้ ตั้งแต่ประเทศบังกลาเทศ ศรีลังกา และอินเดีย จนถึงอินโดจีน และเกาะต่าง ๆ ของอินโดนีเซีย (แบ่งออกเป็นชนิดย่อยต่าง ๆ ได้ 5 ชนิด ดูในตาราง[2]) โดยอาศัยอยู่ในพื้นที่ใกล้แหล่งน้ำ

คำถาม: ตัวเงินตัวทอง เป็นสัตว์ประเภทอะไร
คำตอบ: สัตว์เลื้อยคลาน

คำถาม: ตัวเงินตัวทอง อยู่เกาะอะไร
คำตอบ: อินโดนีเซีย

คำถาม: ตัวเงินตัวทอง อาศัยอยู่ที่ไหน
คำตอบ: พื้นที่ใกล้แหล่งน้ำ
กะพ้อเขาจันทร์

กะพ้อเขาจันทร์ ชื่อวิทยาศาสตร์: Licuala poonsakii เป็นปาล์มในสกุลกะพ้อ เป็นต้นเดี่ยวหรือแตกกอ ใบรูปฝ่ามือ โดยแฉกตรงกลางมีขนาดใหญ่ที่สุด เว้าลึกถึงกลางใบ แฉกกลางมีขน ขอบก้านใบมีหนามแหลม ดอกช่อ ออกตามซอกใบ ดอกย่อยขนาดเล็กจำนวนมาก ผลรูปกลมรีแก่เป็นสีแดง เป็นพืชถิ่นเดียวในประเทศไทย กระจายพันธุ์ในภาคตะวันออก พบครั้งแรกโดยนายพูนศักดิ์ วัชรากร ใช้เป็นไม้ประดับ ชื่อสปีชีส์ตั้งเป็นเกียรติแก่ผู้ค้นพบ

คำถาม: กะพ้อเขาจันทร์ เป็นปาล์มในสกุลอะไร
คำตอบ: สกุลกะพ้อ

คำถาม: กะพ้อเขาจันทร์ แฉกตรงกลางมีขนาดอย่างไร
คำตอบ: ขนาดใหญ่ที่สุด

คำถาม: กะพ้อเขาจันทร์ มีดอกอย่างไร
คำตอบ:  ดอกช่อ ออกตามซอกใบ ดอกย่อยขนาดเล็กจำนวนมาก

คำถาม: กะพ้อเขาจันทร์ มีผลอย่างไร
คำตอบ: ผลรูปกลมรีแก่เป็นสีแดง

คำถาม: กะพ้อเขาจันทร์  เป็นพืชถิ่นเดียวในประเทศอะไร
คำตอบ: ประเทศไทย
ที. อาร์. ชอว์

ดร. เทรเวอร์ อาร์. ชอว์, โอบีอี (อังกฤษ: Dr Trevor R. Shaw, OBE; 31 มีนาคม ค.ศ. 1928 – ) เป็นทั้งนักประวัติศาสตร์และนักถ้ำวิทยาชาวอังกฤษที่มีชื่อเสียง[1]

โดยเป็น"ผู้พยายามรวบรวมของข้อมูลเกี่ยวกับถ้ำ"[2] ชอว์ได้ตีพิมพ์หนังสือและบทความทางวิทยาศาสตร์มากกว่า 230 เล่มในระหว่างที่เขาทำงาน[3] รวมทั้งชีวประวัติโดยละเอียดและการศึกษาในชีวิตของนักถ้ำวิทยาตอนต้นอย่างเอดวร์ด-อัลเฟรด มาร์แตล

คำถาม: ที. อาร์. ชอว์ เกิดวันที่เท่าไร
คำตอบ: 31 มีนาคม ค.ศ. 1928

คำถาม: ที. อาร์. ชอว์ ทำอะไรเป็นที่รู้จักครั้งแรก
คำตอบ: ผู้พยายามรวบรวมของข้อมูลเกี่ยวกับถ้ำ

คำถาม: ที. อาร์. ชอว์ ได้ตีพิมพ์หนังสือและบทความทางวิทยาศาสตร์จำนวนกี่เล่ม
คำตอบ: 230 เล่ม
เฟซบุ๊ก

ยูอาร์แอล	www.facebook.com
เชิงพาณิชย์?	ใช่
ประเภท	บริการเครือข่ายสังคม
ลงทะเบียน?	จำเป็น
ภาษา
ที่ใช้ได้	70 ภาษา
ผู้ใช้	เกิน 1 พันล้านคน[1] (จนถึง ตุลาคม ค.ศ.2012)
เขียนด้วย	ซีพลัสพลัส และ พีเอชพี[2]
เจ้าของ	Facebook, Inc.
สร้างโดย	มาร์ก ซักเคอร์เบิร์ก
เอดูอาโด ซาเวอริน
แอนดรูว์ แม็คคอลลัม
ดัสติน มอสโควิส
คริส ฮิวจ์
เปิดตัว	4 กุมภาพันธ์ พ.ศ. 2547
รายได้	Increase $5.1 พันล้าน (ค.ศ. 2012)[3]
อันดับ
อะเล็กซา	Increase 2 (February 2013)[4]
สถานะ
ปัจจุบัน	เปิดให้บริการ

คำถาม: บริการเครือข่ายสังคมสัญชาติอเมริกัน เฟซบุ๊ก (อังกฤษ: Facebook) ถูกเขียนขึ้นด้วย
คำตอบ: ซีพลัสพลัส และ พีเอชพี

คำถาม: เฟซบุ๊ก มีรายได้เท่าไร
คำตอบ: $5.1 พันล้าน (ค.ศ. 2012)
Brown nest

Brown nest
รายละเอียดสินค้า
กระจกทีให้ความปลอดภัยสูง เมื่อแตกกระจกจะไม่หลุดออกมา เนืองจากมีฟิล์มยึดเกาะกระจกกับเนื้อผ้า เหมาะสำหรับตกแต่งภายในอาคาร ให้ความสวยงาม หรูหรา มีเอกลักษณ์เฉพาะตัวที่โดดเด่น
คุณสมบัติ กระจกพิมพ์ลาย
ขนาด 6 mm. ขนาดตามสั่ง หนา 6 มิลลิเมตร
ราคา 1 ตารางฟุตขึ้นไป 450 บาท/ตร.ฟุต
หมวดหมู่ของสินค้า ประเภทกระจกตกแต่งภายใน

คำถาม: ขอทราบชื่อสินค้าหน่อย
คำตอบ: Brown nest

คำถาม: ราคาเท่าไรหรอครับ
คำตอบ: ราคา 1 ตารางฟุตขึ้นไป 450 บาท/ตร.ฟุต

คำถาม: มีขนาดของสินค้าอยู่เท่าไร
คำตอบ: ขนาด 6 mm. ขนาดตามสั่ง หนา 6 มิลลิเมตร

คำถาม: มีคุณสมบัติอะไรบ้าง
คำตอบ: กระจกพิมพ์ลาย
จอยดิวิชัน

จอยดิวิชัน (อังกฤษ: Joy Division) เป็นวงร็อกอังกฤษ ก่อตั้งวงในปี ค.ศ. 1976 ที่ซัลฟอร์ด เกรตเตอร์แมนเชสเตอร์ เดิมทีใช้ชื่อวงว่า วอร์ซอว์ (อังกฤษ: Warsaw) สมาชิกดั้งเดิมประกอบด้วย เอียน เคอร์ติส (ร้องและในบางครั้งเล่นกีตาร์), เบอร์นาร์ด ซัมเนอร์ (กีตาร์และคีย์บอร์ด) ปีเตอร์ ฮูก (กีตาร์เบสและร้องประสาน) และสตีเฟน มอร์ริส (กลองและเพอร์คัชชัน)

จอยดิวิชัน ได้มีส่วนร่วมในกระแสเพลงพังก์ร็อกอย่างรวดเร็ว มีอิทธิพลในการพัฒนาเพลงและสไตล์ ที่ถือเป็นผู้นำในกระแสโพสต์-พังก์ในปลายคริสต์ทศวรรษ 1970 จากข้อมูลของนักวิจารณ์ จอน ซาเวจ วง "ไม่ใช่พังก์แต่เป็นอิทธิพลโดยตรงจากพลังดนตรี"[2] อีพีเปิดตัววงชุดแรกในปี ค.ศ. 1978 ชุด An Ideal for Living เตะตากับผู้มีชื่อเสียงในรายการโทรทัศน์อย่าง โทนี วิลสัน ทำให้อัลบั้มเปิดตัวชุดแรกของวงชุด Unknown Pleasures ได้ออกภายใต้ค่ายอิสระของวิลสันที่ชื่อ แฟกทอรีเรเคิดส์ อัลบั้มได้รับเสียงวิจารณ์ที่ดีจากสื่ออังกฤษ และเนื่องจากความสำเร็จของวง นักร้องนำ เอียน เคอร์ติส ถูกรุมเร้ากับความกดดันและอุปสรรคส่วนตัว รวมถึงปัญหาชีวิตสมรสและการป่วยด้วยโรคลมชัก เป็นอุปสรรคมากขึ้นในการแสดงคอนเสิร์ตกับเขา และมักจะลมชักขณะการแสดง

ก่อนการทัวร์แรกในอเมริกาของเขาในเดือนพฤษภาคม ค.ศ. 1980 เคอร์ติสที่เต็มไปด้วยความกดดัน ได้ฆ่าตัวตาย อัลบั้มหลังการเสียชีวิตของจอยดิวิชัน ชุดที่ 2 ชื่อ Closer (1980) มีซิงเกิ้ลอย่าง "Love Will Tear Us Apart" ได้กลายเป็นซิงเกิ้ลที่ประสบความสำเร็จที่สุดในชาร์ตของวง หลังการเสียชีวิตของเคอร์ติส สมาชิกที่เหลือของวงได้ก่อตั้งวงใหม่ที่ชื่อ นิวออร์เดอร์ ประสบความสำเร็จทั้งเสียงวิจารณ์และยอดขาย

คำถาม: จอยดิวิชันคืออะไร
คำตอบ: เป็นวงร็อกอังกฤษ

คำถาม: จอยดิวิชันก่อตั้งเมื่อใด
คำตอบ: ปี ค.ศ. 1976

คำถาม: จอยดิวิชันเดิมชื่อวงว่าอะไร
คำตอบ: วอร์ซอว์

คำถาม: สไตล์เพลงของจอยดิวิชันเป็นแบบใด
คำตอบ: เพลงพังก์ร็อก
เซนต์ปีเตอร์สเบิร์ก

เซนต์ปีเตอร์สเบิร์ก (อังกฤษ: Saint Petersburg; รัสเซีย: Санкт-Петербу́рг, เกี่ยวกับเสียงนี้  (วิธีใช้·ข้อมูล) เป็นเมืองท่าทางทิศตะวันตกเฉียงเหนือของสหพันธรัฐรัสเซีย ตั้งอยู่ปากแม่น้ำเนวา ริมอ่าวฟินแลนด์ในทะเลบอลติก

เซนต์ปีเตอร์สเบิร์กสร้างโดยพระเจ้าซาร์ปีเตอร์มหาราช เมื่อ พ.ศ. 2246 โดยตัวเมืองเริ่มสร้างด้วยการถมทรายและหินเป็นจำนวนมากเพราะว่าพื้นที่เดิมของเมืองนั้นเป็นดินเลนของทะเล พระองค์ทรงเลือกที่จะสร้างเมืองที่บริเวณนี้เพราะว่าตัวเมืองมีทางออกทะเลบอลติกและสามารถติดต่อไปทางยุโรปและประเทศอื่นๆได้ง่าย เพื่อการปฏิรูปรัสเซียให้ทัดเทียมกับประเทศอื่น ๆ ในยุโรปได้โดยง่าย ต่อมาเมืองเซนต์ปีเตอร์เบิร์กจึงได้รับสมญานามว่าหน้าต่างแห่งยุโรป และได้เป็นเมืองหลวงของจักรวรรดิรัสเซียเป็นเวลา 206 ปี (หลังจากนั้นได้ย้ายเมืองหลวงไปที่มอสโก เมื่อ พ.ศ. 2461) ชื่อเดิมของเซนต์ปีเตอร์สเบิร์กคือ เปโตรกราด (Petrograd, Петрогра́д, ใช้ในช่วง พ.ศ. 2457-2467) และ เลนินกราด (Leningrad, Ленингра́д, ใช้ในช่วง พ.ศ. 2467-2534)

	คอมมอนส์ มีภาพและสื่อเกี่ยวกับ:
Saint Petersburg
ปัจจุบันเซนต์ปีเตอร์สเบิร์กมีประชากรมากกว่า 4.7 ล้านคน เป็นเมืองใหญ่อันดับสองของรัสเซีย และเป็นมรดกโลกขององค์กรยูเนสโก

คำถาม: เซนต์ปีเตอร์สเบิร์กสร้างโดยใคร
คำตอบ: พระเจ้าซาร์ปีเตอร์มหาราช

คำถาม: เซนต์ปีเตอร์สเบิร์กสร้างเมื่อไร
คำตอบ: พ.ศ. 2246

คำถาม: เป็นเมืองหลวงของจักรวรรดิรัสเซียเป็นเวลากี่ปี
คำตอบ: 206 ปี

คำถาม: ปัจจุบันเซนต์ปีเตอร์สเบิร์กมีประชากรเท่าใด
คำตอบ: ตัวเมืองเริ่มสร้างด้วย

คำถาม: ตัวเมืองเริ่มสร้างด้วยอะไร
คำตอบ: เริ่มสร้างด้วยการถมทรายและหินเป็นจำนวนมาก

คำถาม: พื้นที่เดิมของเมืองมีลักษณะอย่างไร
คำตอบ: เป็นดินเลนของทะเล
ว็อล์ฟกัง เพาล์

ว็อล์ฟกัง เพาล์ (เยอรมัน: Wolfgang Paul; 10 สิงหาคม ค.ศ. 1913 – 7 ธันวาคม ค.ศ. 1993) เป็นนักฟิสิกส์ชาวเยอรมัน เกิดที่เมืองโลเร็นทซ์เคียร์ชในแซกโซนี เป็นบุตรคนที่ 4 จากทั้งหมด 6 คนของเทโอดอร์และเอลีซาเบ็ท (นามสกุลเดิม รุพเพิล) เพาล์[2] เพาล์เติบโตที่เมืองมิวนิกและเรียนที่มหาวิทยาลัยเทคนิคมิวนิก ก่อนจะย้ายไปเรียนที่มหาวิทยาลัยเทคนิคเบอร์ลินและตามฮันส์ ค็อพเฟอร์มัน ที่ปรึกษาระดับปริญญาเอกไปที่มหาวิทยาลัยคีล เพาล์เรียนจบปริญญาเอกจากมหาวิทยาลัยเทคนิคเบอร์ลินในปี ค.ศ. 1940 ในช่วงสงครามโลกครั้งที่สอง เขาศึกษาการแยกไอโซโทป ซึ่งเป็นหนึ่งในกระบวนการสำคัญในการสร้างอาวุธนิวเคลียร์

หลังจากเป็นอาจารย์ที่มหาวิทยาลัยเกิททิงเงินกับค็อพเฟอร์มัน ในปี ค.ศ. 1952 เพาล์ดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยบ็อน เขาดำรงตำแหน่งนี้ถึงปี ค.ศ. 1993 ระหว่างปี ค.ศ. 1965–1967 เพาล์ดำรงตำแหน่งผู้อำนวยการส่วนฟิสิกส์นิวเคลียร์ที่องค์การวิจัยนิวเคลียร์ยุโรป (เซิร์น)

คำถาม: ว็อล์ฟกัง เพาล์ เกิดวันที่เท่าไร
คำตอบ: 10 สิงหาคม ค.ศ. 1913

คำถาม: ว็อล์ฟกัง เพาล์ คือใคร
คำตอบ: นักฟิสิกส์ชาวเยอรมัน

คำถาม: ว็อล์ฟกัง เพาล์ เกิดที่เมืองอะไร
คำตอบ: เมืองโลเร็นทซ์เคียร์ชในแซกโซนี

คำถาม: ว็อล์ฟกัง เพาล์ เรียนจบปริญญาอะไร
คำตอบ: มหาวิทยาลัยเทคนิคเบอร์ลิน

คำถาม: ว็อล์ฟกัง เพาล์ เขาศึกษาอะไรที่สำคัญในอนาคต
คำตอบ: การแยกไอโซโทป ซึ่งเป็นหนึ่งในกระบวนการสำคัญในการสร้างอาวุธนิวเคลียร์
แผ่นดินศักดิ์สิทธิ์

แผ่นดินศักดิ์สิทธิ์[1] (อังกฤษ: Holy Land; ฮีบรู: הקודש‎; ละติน: Terra Sancta; อาหรับ: الأرض المقدسة‎; ภาษาอารามิคโบราณ: ארעא קדישא Ar'a Qaddisha) หมายถึงดินแดนที่มีความสำคัญทางประวัติศาสตร์ในบริเวณประเทศอิสราเอลซึ่งมีความสำคัญต่อศาสนาสำคัญศาสนาอับราฮัมสามศาสนา ได้แก่ ศาสนายูดาห์ ศาสนาคริสต์ และศาสนาอิสลาม สาเหตุของความศักดิ์สิทธิ์เนื่องจากความสำคัญของกรุงเยรูซาเลมทางศาสนาและความสำคัญของการเป็นดินแดนแห่งอิสราเอล

สงครามครูเสด[2]ใช้ดินแดนศักดิ์สิทธิ์เป็นสาเหตุในการยึดคืนเพราะเป็นดินแดนที่มีความหมายต่อพันธสัญญาใหม่ ในปัจจุบันดินแดนบริเวณนี้เป็นดินแดนของความขัดแย้งระหว่างอาหรับและอิสราเอล

คำถาม: แผ่นดินศักดิ์สิทธิ์ หมายถึงอะไร
คำตอบ: ดินแดนที่มีความสำคัญทางประวัติศาสตร์

คำถาม: แผ่นดินศักดิ์สิทธิ์ อยู่ประเทศอะไร
คำตอบ: ประเทศอิสราเอล

คำถาม: แผ่นดินศักดิ์สิทธิ์ มีความสำคัญต่อศาสนาสำคัญศาสนาอะไร
คำตอบ: ศาสนาอับราฮัมสามศาสนา

คำถาม: แผ่นดินศักดิ์สิทธิ์ สาเหตุจากอะไร
คำตอบ: ความศักดิ์สิทธิ์เนื่องจากความสำคัญของกรุงเยรูซาเลมทางศาสนาและความสำคัญของการเป็นดินแดนแห่งอิสราเอล
เอมิ มาเรีย

เอมิ มาเรีย (ญี่ปุ่น: エミ・マリア) เกิด 9 มิถุนายน ค.ศ. 1987 นักร้องและนักแต่งเพลงเพลงอาร์แอนด์บีชาวญี่ปุ่น โดยได้ออกผลงานเป็นอีพีครั้งแรกในปี ค.ศ. 2007 คือ "Between the Music"

เอมิ มาเรีย เกิดเมื่อวันที่ 9 มิถุนายน ค.ศ. 1987 ที่ประเทศปาปัวนิวกินี บิดาเป็นชาวปาปัวนิวกินี ส่วนมารดาเป็นชาวญี่ปุ่น[1] เธออาศัยอยู่ในประเทศปาปัวนิวกินีจนกระทั่งเธอมีอายุได้ 5 ขวบ มารดาจึงได้พาเธอกลับมาอาศัยในโกเบ ประเทศญี่ปุ่น[1]

แรกเริ่ม เธอได้ฟังเพลงแนวอาร์แอนด์บีเมื่อเธอมีอายุได้ 6 ขวบจากพี่สาวของเธอ โดยเธอได้สนใจศิลปินอาร์แอนด์บี เช่น เจเน็ต แจ็กสัน, ไมเคิล แจ็กสัน และเคซีแอนด์โจโจ[2] ด้วยอิทธิพลดังกล่าวเธอจึงเริ่มเขียนเนื้อเพลงเองตั้งแต่ที่เธอศีกษาอยู่ระดับมัธยมศึกษาตอนต้น จนเมื่อเธออยู่ระดับมัธยมศึกษาตอนปลายเธอเขียนเพลง และผลิตแผ่นเสียงของเธอเอง[1] ต่อมาเธอได้มีส่วนร่วมในเอ็มทีวีสตาร์ทัวร์ และเริ่มร้องเพลงแถบคันไซตั้งแต่ปี ค.ศ. 2006 จนในปี ค.ศ. 2007 เธอได้ปรากฏในอัลบั้มเพลงที่ร้องร่วมกับนักร้องชาวญี่ปุ่น ได้แก่ ซีดา (Seeda) และเอ็มซีโมกกี (MC Moggy)[3]

ในปี ค.ศ. 2007 เอมิได้ออกผลงานอีพีชุดแรกคือ "Between the Music" กับค่าย Freest Inc. ซึ่งเป็นเพลงที่เอมิแต่งขึ้นมาเอง[1] เธอได้ออกเพลง "I Gotta (Summer Kiss)" ซึ่งเป็นซิงเกิลที่ถูกคัดเลือกโดยไอทูนส์ประเทศญี่ปุ่นประจำสัปดาห์ในเดือนสิงหาคม ค.ศ. 2008[4]

เธอได้ออกผลงานเพลงดิจิทัลซิงเกิล เพลง "One Way Love" กับค่ายวิกเตอร์เอนเตอร์เทนเมนต์[1] ซึ่งในช่วงนี้เธอถูกจับตามองจากเพลง "Luv Is..." ที่เธอร้องกับ Jay'ed นักร้องญี่ป่นลูกครึ่งญี่ปุ่น-นิวซีแลนด์ ซึ่งเขาติดอันดับ 10 อัลบั้มเพลงที่มีชื่อเสียง[5] ในเดือนธันวาคม เธอได้ติดอันดับหนึ่งในสิบเพลงฮิต เธอได้ร่วมร้องเพลงกับซีดา (Seeda) ในเพลง "Wisdom" และติดชาร์ตอันดับที่ 8[5] หลังเธอออกจำหน่ายซิงเกิล "Show Me Your Love" ในปี ค.ศ. 2010 เธอได้ออกอัลบั้ม Contrast ซึ่งเป็นอัลบั้มที่สองของเธอ

คำถาม: เอมิ มาเรียคืือใคร
คำตอบ: นักร้องและนักแต่งเพลงเพลงอาร์แอนด์บีชาวญี่ปุ่น

คำถาม: เอมิ มาเรียเกิดวันที่เท่าไหร่
คำตอบ: 9 มิถุนายน ค.ศ. 1987

คำถาม: ในวัยเด็กเอมิ มาเรียได้รับอิทธิพลแนวเพลงจากนักร้องคนใด
คำตอบ: เจเน็ต แจ็กสัน, ไมเคิล แจ็กสัน และเคซีแอนด์โจโจ

คำถาม: เพลงติดชาจ์ที่เอมิ มาเรียร้องกับซีดา (Seeda)คือเลพงอะไร
คำตอบ: "Wisdom"
Diamond Satin Transparent

Diamond Satin Transparent
รายละเอียดสินค้า
สำหรับความหนา 5, 6 mm. ใช้สำหรับงานตกแต่งภายในทั่วไป กั้นห้อง หรือ แบ่งพื้นที่ภายในห้องออกจากกัน รวมทั้ง หน้าบานตู้ ประตู และหน้าต่าง
สำหรับความหนา 10 mm. สำหรับส่วนที่ต้องการความแข็งแรงที่มากขึ้น กระจกแปรรูปเป็นกระจกนิรภัยเทมเปอร์ ใช้ทำประตูบานเปลือย บานตาย ฉากกั้นอาบน้ำ ราวกันตก ราวบันได
ขนาด W1830 x H2440 หนา 5 mm.
คุณสมบัติ ลวดลาย/ดีไซน์แบบสีเดียว
ไม่ทราบราคาสินค้า
หมวดหมู่ของสินค้า กระจกตกแต่งภายใน

คำถาม: ขอทราบชื่อสินค้าหน่อย
คำตอบ: Diamond Satin Transparent

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: มีคุณสมบัติอะไรบ้าง
คำตอบ: ลวดลาย/ดีไซน์แบบสีเดียว

คำถาม: มีขนาดของสินค้าอยู่เท่าไร
คำตอบ: ขนาด W1830 x H2440 หนา 5 mm.
สามเกลอข้อโปน

สามเกลอข้อโปน ชื่อวิทยาศาสตร์: Tetrastigma simensis เป็นไม้เถาขนาดใหญ่ในวงศ์องุ่น เลื้อยได้ไกล เถากลมหรือแบน แตกกิ่งน้อย มีตุ่มนูนตามเถา ใช้เป็นช่องหายใจ ใบหนา ผิวใบเรียบเป็นมันทั้งสองด้าน ขอบใบจักเว้าตื้น ออกดอกช่วงตุลาคม - พฤศจิกายน กระจายพันธุ์ตามป่าดิบเขาในภาคเหนือตอนบนของไทย พบครั้งแรกที่ดอยดินแดง จังหวัดลำพูน โดยหมอคาร์

คำถาม: สามเกลอข้อโปน เป็นไม้อะไร
คำตอบ: ไม้เถาขนาดใหญ่

คำถาม: สามเกลอข้อโปน อยู่ในวงศ์ตะกูลอะไร
คำตอบ: องุ่น

คำถาม: สามเกลอข้อโปน ใช้ส่วนไหนในการหายใจ
คำตอบ: ตุ่มนูนตามเถา

คำถาม: สามเกลอข้อโปน ออกดอกช่วงใด
คำตอบ: ช่วงตุลาคม - พฤศจิกายน
ปลาแค้งู

ปลาแค้งู (อังกฤษ: Crocodile catfish; ชื่อวิทยาศาสตร์: Bagarius suchus) เป็นปลาน้ำจืดชนิดหนึ่ง จัดอยู่ในวงศ์ปลาแค้ (Sisoridae) มีรูปร่างเหมือนปลาแค้ทั่วไป แต่มีสีลำตัวอ่อนกว่า และมีส่วนหัวแบนราบกว่า และมีกระอยู่ทั่วลำตัวมากกว่าเห็นได้ชัด มีขนาดประมาณ 70 เซนติเมตร โดยมีถิ่นที่อยู่เหมือนกับปลาแค้อีก 2 ชนิด คือ ปลาแค้วัว (B. bagarius) และปลาแค้ยักษ์ (B. yarrelli) ที่อยู่ในสกุลเดียวกันแต่พบในส่วนที่เป็นหน้าดินกว่า
เป็นปลาแค้ชนิดที่พบได้น้อย นิยมเลี้ยงเป็นปลาสวยงาม ซึ่งเป็นปลาที่มีราคาสูง และมีชื่ออื่นอีกว่า "ปลาแค้หัวแบน"

คำถาม: ปลาแค้งูมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Bagarius suchus

คำถาม: ปลาแค้งูถือว่าเป็นปลาน้ำจืดชนิดหนึ่งจัดอยู่ในวงศ์ใด
คำตอบ: วงศ์ปลาแค้ (Sisoridae)

คำถาม: ปลาแค้งูนิยมนำมาทำอะไร อธิบาย
คำตอบ: นิยมเลี้ยงเป็นปลาสวยงาม ซึ่งเป็นปลาที่มีราคาสูง และมีชื่ออื่นอีกว่า "ปลาแค้หัวแบน"
สำนักงานคณะกรรมการนโยบายเขตพัฒนาพิเศษภาคตะวันออก

สำนักงานคณะกรรมการนโยบายเขตพัฒนาพิเศษภาคตะวันออก (ชื่อย่อ: สกพอ.) หน่วยงานของรัฐที่เป็นนิติบุคคลภายใต้การบังคับบัญชาของ นายกรัฐมนตรี ทำหน้าที่เป็นสำนักงานเลขานุการของคณะกรรมการนโยบายเขตพัฒนาพิเศษภาคตะวันออกมีวัตถุประสงค์เพื่อดำเนินการพัฒนาพื้นที่ภาคตะวันออกให้เป็นระบบและโดยสอดคล้องกับหลักการพัฒนาอย่างยั่งยืน

ประวัติ
สำนักงานคณะกรรมการนโยบายเขตพัฒนาพิเศษภาคตะวันออกจัดตั้งขึ้นเมื่อวันอังคารที่ 15 พฤษภาคม พ.ศ. 2561 ตามมาตรา ๑๔ ของ พระราชบัญญัติเขตพัฒนาพิเศษภาคตะวันออก พ.ศ. ๒๕๖๑ [1] แทนที่ สำนักงานเพื่อการพัฒนาระเบียงเศรษฐกิจพิเศษภาคตะวันออก ที่ถูกยุบไปโดยมีเลขาธิการคณะกรรมการนโยบายเขตพัฒนาพิเศษภาคตะวันออกเป็นผู้บังคับบัญชาสูงสุด

คำถาม: สำนักงานคณะกรรมการนโยบายเขตพัฒนาพิเศษภาคตะวันออก ชื่อย่อว่าอะไร
คำตอบ: สกพอ.

คำถาม: สำนักงานคณะกรรมการนโยบายเขตพัฒนาพิเศษภาคตะวันออก หน่วยงานขององค์กรอะไร
คำตอบ: รัฐที่เป็นนิติบุคคล

คำถาม: สำนักงานคณะกรรมการนโยบายเขตพัฒนาพิเศษภาคตะวันออก บังคับบัญชาของใคร
คำตอบ: นายกรัฐมนตรี

คำถาม: สำนักงานคณะกรรมการนโยบายเขตพัฒนาพิเศษภาคตะวันออก จัดตั้งขึ้นเมื่อไร
คำตอบ: อังคารที่ 15 พฤษภาคม พ.ศ. 2561

คำถาม: สำนักงานคณะกรรมการนโยบายเขตพัฒนาพิเศษภาคตะวันออก จัดตั้งขึ้นตามาตราอะไร
คำตอบ: ๑๔
สหพันธ์แบดมินตันโลก

สหพันธ์แบดมินตันโลก (อังกฤษ: Badminton World Federation) หรือที่เรียกกันโดยย่อว่า BWF เป็นองค์กรที่ควบคุมดูแลกีฬาแบดมินตันระหว่างประเทศได้รับการยอมรับจากคณะกรรมการโอลิมปิกสากล (ไอโอซี) ก่อตั้งขึ้นในปี ค.ศ. 1934 ในชื่อสหพันธ์แบดมินตันระหว่างประเทศ (International Badminton Federation; IBF) โดยมีสมาชิก 9 ประเทศคือ (แคนาดา, เดนมาร์ก, อังกฤษ, ฝรั่งเศส, ไอร์แลนด์, เนเธอร์แลนด์, นิวซีแลนด์, สกอตแลนด์และเวลส์) ต่อมาสหพันธ์มีสมาชิกทั้งหมด 176 ประเทศทั่วโลก เมื่อวันที่ 24 กันยายน ค.ศ. 2006 ในการประชุมที่มาดริด ได้มีการเปลี่ยนชื่อสหพันธ์ใหม่เป็น สหพันธ์แบดมินตันโลก (BWF)[1]

ที่ตั้งสำนักงานใหญ่ตั้งอยู่ในเชลต์นัม, สหราชอาณาจักร และเมื่อวันที่ 1 ตุลาคม ค.ศ. 2005 ได้ย้ายมาตั้งอยู่ที่กัวลาลัมเปอร์, ประเทศมาเลเซีย[2] ประธานปัจจุบันคือพอล-เอริค ฮายาร์ ลาร์เซน[3]

คำถาม: สหพันธ์แบดมินตันโลก ควบคุมการดูแลอะไร
คำตอบ: กีฬาแบดมินตันระหว่างประเทศ

คำถาม: สหพันธ์แบดมินตันโลก ได้รับการยอมรับจากอะไร
คำตอบ: คณะกรรมการโอลิมปิกสากล (ไอโอซี)

คำถาม: สหพันธ์แบดมินตันโลก ก่อตั้งขึ้นในปีอะไร
คำตอบ: ค.ศ. 1934

คำถาม: สหพันธ์แบดมินตันโลก ปัจจุบันมีสมาชิกทั้งหมดเท่าไร
คำตอบ: 176 ประเทศทั่วโลก
เจ้าชายนาเยฟ บิน อับดุลลาซิซ อัล ซาอุด

เจ้าชายนาเยฟ บิน อับดุลลาซิซ อัล ซาอุด (อาหรับ: نايف بن عبد العزيز آل سعود‎; อังกฤษ: Nayef bin Abdul-Aziz Al Saud; หรือบางครั้งสะกดว่า Naif) ทรงเป็นทั้งมกุฎราชกุมาร, รองนายกรัฐมนตรี และรัฐมนตรีว่าการกระทรวงมหาดไทยแห่งซาอุดิอาระเบีย

พระราชประวัติช่วงต้น
เจ้าชายนาเยฟ บิน อับดุลลาซิซ อัล ซาอุด ประสูติ ณ เมืองตาอีฟ ใน ค.ศ. 1933 โดยมีพระราชบิดา คือ กษัตริย์อับดุลอาซิซ ด้วยเหตุนี้ พระองค์จึงเป็นหนึ่งในพี่น้องซูไดรี ทั้งนี้ พระองค์ทรงเป็นราชบุตรลำดับที่ยี่สิบสามในกษัตริย์อับดุลอาซิซ

การสิ้นพระชนม์
เมื่อวันที่ 16 มิถุนายน ค.ศ. 2012 ทางสถานีโทรทัศน์แห่งรัฐซาอุดิอาระเบียได้รายงานการสิ้นพระชนม์ของเจ้าชายนาเยฟ ตามสำนักข่าวรอยเตอร์ได้รายงานว่าพระองค์สิ้นพระชนม์ในเมืองเจนีวา ทางราชสำนักระบุว่างานพระศพของพระองค์จะจัดขึ้น ณ วันที่ 17 มิถุนายน ค.ศ. 2012 โดยช่องข่าวอัลอาระเบียรายงานว่าจะมีการสวดภาวนาที่จะจัดขึ้นในมัสยิดของเมืองเมกกะอันศักดิ์สิทธิ์

คำถาม: เจ้าชายนาเยฟ บิน อับดุลลาซิซ อัล ซาอุด ประสูติ ณ เมืองใด ?
คำตอบ: เมืองตาอีฟ

คำถาม: เจ้าชายนาเยฟ บิน อับดุลลาซิซ อัล ซาอุด ประศูติในปี ค.ศ. ใด ?
คำตอบ: ค.ศ. 1933

คำถาม: พระราชบิดาของเจ้าชายนาเยฟ บิน อับดุลลาซิซ อัล ซาอุดคือ ?
คำตอบ: กษัตริย์อับดุลอาซิซ

คำถาม: เจ้าชายนาเยฟ บิน อับดุลลาซิซ อัล ซาอุด สิ้นพระชนม์วัที่ ?
คำตอบ: วันที่ 16 มิถุนายน ค.ศ. 2012
โคลด์ สโตน ครีมเมอรี่

โคลด์ สโตน ครีมเมอรี่ (Cold Stone Creamery)โคลด์ สโตน ครีมเมอรี่ คือร้านไอศกรีมสาขาเครือข่ายสัญชาติอเมริกันชื่อดัง โคลด์ สโตนเริ่มต้นธุรกิจเป็นครั้งแรกที่เมืองสก๊อตเดล รัฐอริโซนา โดยมีบริษัท Kahala, L.L.C. เป็นผู้ดำเนินการและถือกรรมสิทธิ์ สินค้าหลักของบริษัทคือ ไอศกรีมระดับพรีเมี่ยม หรือไอศกรีมที่ทำจากไขมันนม12-14 เปอร์เซ็นต์โดยประมาณ ซึ่งไอศกรีมโคลด์ สโตนจะทำขึ้นและเสิร์ฟแก่ลูกค้าตามออเดอร์เมื่อลูกค้าสั่งซื้อ ทั้งนี้ โคลด์ สโตนได้ขยายเมนูด้วยการเพิ่มสินค้าซึ่งมีไอศกรีมเป็นส่วนประกอบอีกเป็นจำนวนมาก เช่น ไอศกรีมเค้ก, พาย, แซนวิซคุกกี้, สมูทตี้, เชค, และกาแฟทั้งแบบเย็นและปั่น ตั้งแต่ปี 2008 เป็นต้นมา บริษัทโคลด์ สโตนได้จับมือร่วมธุรกิจกับสินค้าสาขาเครือข่ายประเภทอื่นๆ ในความพยายามที่จะขยายตลาดนอกสหรัฐอเมริกา และเปิดตัวรูปแบบการค้าใหม่จากแบบดั้งเดิมที่เป็นธุรกิจสินค้าช่วงฤดูร้อนเป็นแบบที่สามารถดึงดูดลูกค้าได้ตลอดทั้งปี

คำถาม: โคลด์ สโตน ครีมเมอรี่มาจากประเทศอะไร
คำตอบ: สัญชาติอเมริกัน

คำถาม: สินค้าหลักของโคลด์ สโตน ครีมเมอรี่คืออะไร
คำตอบ: ไอศกรีมระดับพรีเมี่ยม หรือไอศกรีมที่ทำจากไขมันนม12-14 เปอร์เซ็นต์
จอร์จ โบดีย์

จอร์จ โบดีย์ (เสียชีวิต 6 มิถุนายน ค.ศ. 1930) เป็นนักการเมืองจากประเทศออสเตรเลีย[1] เคยเป็นผู้แทนราษฎรจากสภาผู้แทนราษฎรออสเตรเลียใต้ เขตวิกตอเรียและอัลเบิร์ต เมื่อปี ค.ศ. 1912 จนถึงปี ค.ศ. 1915 สังกัดพรรคสหภาพเสรีนิยม

คำถาม: จอร์จ โบดีย์ เสียชีวิตเมื่อไร
คำตอบ: 6 มิถุนายน ค.ศ. 1930

คำถาม: จอร์จ โบดีย์ มีอาชีพอะไร
คำตอบ: เป็นนักการเมือง

คำถาม: จอร์จ โบดีย์ เป็นนักการเมืองจากประเทศอะไร
คำตอบ: ประเทศออสเตรเลีย

คำถาม: จอร์จ โบดีย์ เคยเป็นผู้แทนราษฎรจากสภาผู้แทนราษฎรอะไร
คำตอบ: ออสเตรเลียใต้

คำถาม: จอร์จ โบดีย์ สังกัดพรรคอะไร
คำตอบ: สังกัดพรรคสหภาพเสรีนิยม
ปลากะรังปากแม่น้ำ

ปลากะรังปากแม่น้ำ (อังกฤษ: Arabian grouper, Greasy grouper; ชื่อวิทยาศาสตร์: Epinephelus tauvina) ปลาทะเลชนิดหนึ่งในวงศ์ปลากะรัง (Serranidae) วงศ์ย่อย Epinephelinae มีชื่ออื่น ๆ อีก เช่น "ปลาเก๋าลายจุด", "ปลาเก๋าจุดน้ำตาล"
มีพื้นลำตัวเป็นสีน้ำตาลอ่อน มีจุดดำและลายปื้นสีเขียวกระจายไปทั่วตัว จัดเป็นปลาที่มีขนาดใหญ่ชนิดหนึ่งในวงศ์นี้ โดยสามารถยาวได้ถึง 80 เซนติเมตร มีพฤติกรรมกินเหยื่อโดยการฮุบกินไปทั้งตัว
พบกระจายอยู่ตั้งแต่ทะเลแดง, แอฟริกาใต้ ในทวีปเอเชียพบได้จนถึงประเทศญี่ปุ่น โดยอาศัยอยู่ในทะเลที่มีความลึกตั้งแต่ 1–300 เมตร อีกทั้งยังสามารถพบได้ในบริเวณปากแม่น้ำหรือป่าชายเลนที่มีสภาพเป็นน้ำกร่อยด้วย สำหรับในประเทศไทยพบชุกชุมที่อำเภอเทพา จังหวัดสงขลา

คำถาม: ปลากะรังปากแม่น้ำมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Epinephelus tauvina

คำถาม: ปลากะรังปากแม่น้ำนั้นเป็นปลาทะเลจัดอยู่ในวงศ์ใด
คำตอบ: วงศ์ปลากะรัง (Serranidae)
สาธารณรัฐเติร์กเมนิสถานในโอลิมปิกฤดูร้อน 2008

สาธารณรัฐเติร์กเมนิสถาน ได้เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551

คำถาม: สาธารณรัฐเติร์กเมนิสถาน เข้าร่วมการแข่งขันอะไร
คำตอบ: กีฬาโอลิมปิก

คำถาม: สาธารณรัฐเติร์กเมนิสถาน ได้เข้าร่วมแข่งขันกีฬาโอลิมปิกฤดูอะไร
คำตอบ: ฤดูร้อน

คำถาม: สาธารณรัฐเติร์กเมนิสถาน ได้เข้าร่วมแข่งขันกีฬาโอลิมปิกฤดูร้อนครั้งที่เท่าไร
คำตอบ: 29

คำถาม: สาธารณรัฐเติร์กเมนิสถาน แข่งขันที่ไหน
คำตอบ: ณ กรุงปักกิ่ง สาธารณรัฐประชาชนจีน

คำถาม: สาธารณรัฐเติร์กเมนิสถาน แข่งขันระหว่างวันที่เท่าไร
คำตอบ: 8 สิงหาคม – 24 สิงหาคม พ.ศ. 2551